Keyword: Love: 2016\nVuoden parhaat 2016 – Meikit\nEilen käytiin läpi vuoden 2016 parhaat ihonhoitotuotteet ja tänään on vuorossa vuoden parhaat meikit, sekä tietenkin vuoden paras tuoksu. Tästä postauksesta tulee onneksi hieman kevyempi, koska värikosmetiikan käyttöni on huomattavasti vähäisempää kuin ihonhoitotuotteiden. Olen itseasiassa todella uskollinen monille tuotteille ja uusia suosikkeja löytyy huomattavasti harvemmin.\n*Postauksen lopussa eriteltynä tuotteet, jotka olen saanut blogin kautta.\nParas primer: Guerlain L`Or. Olen aivan myyty tähän. L`Or on kevyttä hieman geelimäistä ja se sisältää 24 karaatin kultahiutaleita, jotka sulautuvat ihoon, kun primeriä levittää. Eivät siis jää tuollaisina hippuina kasvoille. Iho tuntuu levityksen jälkeen napakammalta ja primer luo hyvän tartuntapinnan meikille.\nParas meikkivoide: Guerlain Parure Gold. Ikääntyvälle iholle tarkoitettu meikkivoide. Tämä ei oikeastaan ole pelkkä meikkivoide vaan osaksi jo ihonhoitotuote, sillä Guerlain on lisännyt tuotteeseen ihon kollageenia aktivoivan ainesosan. Tekee ihosta tasaisen, peittää hyvin punaisuuttaa, vaikka koostumus on ohutta ja kosteuttavan tuntuista. Tekee ihosta hehkuvan, lisäksi pysyy hyvin koko päivän, eikä kulu pois. Sisältää suojakertoimen spf30. Tuoksu on ylellisen kukkainen.\nParas Highligter: Artdeco Strobing Fluid. Tämä oli vuosi jolloin innostuin uudestaan nestemäisistä highlightereista. Nestemäinen korostusväri tuo hillitysti valoa kasvojen korkeimpiin kohtiin. Itse levitän tuotteen sormin, mutta sen voi laittaa myös siveltimellä.\nParas puuteri: By Terry Hyaluronic Hydra-Powder. Itse haluan, että irtopuuterit tekevät kaunista ja kuulosta jälkeä. Liian mattaisen pinnan jättävät puuterit ovat itselleni kauhistus. By Terryn puuteri sisältää hyaluronihappoa, joten se myös hoitaa ihoa. Puuteri ikäänkuin sulautuu iholle, tehden siitä kiiltelemättömän kuitenkaan mattaamatta liikaa.\nParas luomiväripaletti: Urban Decay Naked Ultimate Basics. Vuosien aikana minusta on tullut tylsä luomivärien kanssa, mutta yksi pitää pintansa ja ne ovat erilaiset murretut ja ruskean sävyt. Paletti sisältää 11 täydellistä neutraalia ja mattaa sävyä. Yksi sävy on helmiäishohtoinen ja se käy sävyksi korostamiseen kasvoille tai kulmaluulle.\nParas ripsiväri: Elizabeth Arden Grand Entrance Mascara. Tämä mascara on ehtinyt jo voittaa palkintoja, enkä ihmettele. Mascara on itkunkestävä, mutta ei täysin vedenkestävä. Pysyy silti omissa hankalissakin silmissä hyvin päivän suttaamatta. Kaarevalla harjalla on helppo työstää väriä ripsiin. Ripsistä tulee hyvin erotellut ja selvästi pidemmät. Lupauksistaan huolimatta kaarevana tämä ei ripsiäni pidä, mutta sellaista ripsiväriä ei ole keksittykään, joka pitäisi ripseni kunnolla taivutettuina koko päivän. Virvekin ihastui tähän.\nParas silmänrajauskynä: Estèe Lauder Double Wear Stay-in-Place Eye Pencil. Kynä kuuluu Double Wear -sarjaan, joka tietää sitä, että tuotteelle luvataan pitkä kestävyys ja se toteutuu. Jälki pysyy hyvänä koko päivän, ei tahraa. Pehmeällä kynällä saa intensiivistä jälkeä, tykkään varsinkin sarjan värikkäimmistä kynistä, sillä niillä saa helposti kuumaksi hellepäiväksikin kivan kesälookin. Omat suosikkini ovat Emeralt Volt, Gold ja Night Violet.\nParas poskipuna: Clinique Peach Pop. Jos pidät luonnollisesta lopputuloksesta, Peach Popilla saa poskiin kauniin rusotuksen. Koostumus on kermaisen pehmeää ja poskipunaa on helppo kerrostaa, jos haluaa vahvempaa jälkeä.\nParas huulipuna: Lancôme L`Absolue Rouge. Uusituissa L`absolue Rouge -huulipunissa toteutuu kaikki, mitä toivon hyvältä huulipunalta. Hyvä tuoksu, pehmeä levittyvyys, ei kuivata, mutta siitä huolimatta puna kestää hyvin huulilla. Varsinkin klassisen punainen Caprice on ollut ahkerassa käytössä.\nParas tuoksu: Jean Paul Gaultier Classique Essence de Parfum. En vielä keväällä uskonut, että tänä vuonna tulisi mitään parempaa kuin Hermèsin Eau de rhubarbe ècarlate, mutta niin vaan tuli. Vielä vähemmän olisin uskonut, että se tuoksuu tulee Jean Paul Gaultierilta, mihin hullaantuisin suuna päänä. Toki tuoksut ovat hyvin erilaisia ja siksi niillä molemmilla on erityinen paikka sydämessäni, mutta näin sydäntalvella, mikään ei ole kauniimpi iholla kuin Gaultierin monivivahteinen Classique Essence de Parfum. Mitä useampi tunti päivää kuluu, niin sitä kauniimmaksi ja pehmeämmäksi tuoksu muuttuu iholla. Se on puinen ja vaniljainen. Mitä enemmän tätä käytän, sitä enemmän rakastun.\n*By Terry, Urban Decay, Lancôme, Jean Paul Gaultier ja Elizabeth Arden PR-näytteitä, saatu blogin kautta, muut omia.\nPosted by Jonna H. at 7.30 54 kommenttia\nLabels: artdeco, byterry, clinique, elizabeth arden, estèe lauder, guerlain, jeanpaulgaultier, kauneus, kosmetiikka, lancôme, luomivärit, meikit, pohjustus, poskipunat, ripsivärit, tuoksut, tuotearvostelut, urban decay\nVuoden parhaat 2016 – Ihonhoito\nHuh, joulusta selvitty ja nyt voidaankin alkaa odottamaan kesää. ^_^ Lupauksieni mukaan seuraavan parin päivän ajan keskitytään täysin vuoden 2016 parhaisiin kosmetiikkatuotteisiin. Tänään on vuorossa ihonhoito ja huomenna meikit. Ihonhoidon suosikeista on oikeastaan helppo arvata, mikä brändi tuli pysyvästi elämääni tänä vuonna. Mietin kauan mukaan saman brändin ihanaista suklaakuorintaa, mutta eräs toinen tuote voitti sen tällä kertaa monikäyttöisyydellään. Se on asioita, joita osaan ihonhoitotuotteissa arvostaa. Kahden edellisen vuoden listaukset voi palauttaa mieleen klikkaamalla vuosilukuja: 2014 ja 2015. Näihin postauksiin tuotteet ovat valikoituneet niin, että kaikki ovat sellaisia tuotteita, joihin olen tutustunut kuluvan vuoden aikana. Ne ovat siis voineet ilmestyä aiempina vuosina, mutta oma tutustuminen on tapahtunut niihin vasta tämän vuoden aikana. Joten pidemmittä puheitta mennään itse asiaan, koska tunnetusti nämä postaukset ovat aina sieltä pidemmästä päästä, joten käykää jääkaapilla tässä välissä...\n*Postauksen lopussa lueteltuna ne tuotteet erikseen, jotka olen saanut blogin kautta.\nParas puhdistustuote: Esse Sensitive Cleanser. Jos puhdistuote voi muuttaa elämän, niin tämä tuote todella teki sen minulle. Hieman vaniljalta tuoksuva pH-tasapainotettu erittäin hellävarainen puhdistaja sopii myös herkimmälle iholle. Poistaa hyvin kevyen meikin. Yleensä käytän tätä itse kuitenkin toiseen vaiheen puhdistukseen. Puhdistajan perustana on käytetty luomulaatuista aloe vera geeliä. Iho on tuotteen jäljiltä rauhallinen ja hyvin kosteutettu.\nParas kasvovesi: Esse Toner Plus. Kasvovesi sisältää nyt niin muodikkaita prebiootteja ja probiootteja. Kasvovesi imeytyy hyvin ja tekee ihosta ihastuttavan pehmeän sekä rauhoittuneen oloisen. Tuote on pakattu suihkepulloon, josta itse tykkään suihkuttaa tuotetta ensin käsiin ja siitä painella kasvoille.\nParas misellivesi: Dr. Med. Christine Schrammek Sensiderm Cleansing Solution. Monien mielestä misellivesissä ei ole mitään eroa, olen tästä vähän eri mieltä. Ainakin oma herkkä ihoni huomaa erot hyvinkin nopeasti. Itselleni on myös tärkeää millaisen tunteen vesi jättää iholle, se ei saa olla kiristävä eikä tahmea. Olenkin näiden kanssa todella ronkeli. Sen jälkeen, kun löysin Bakelin ja Gamarden misellivedet, oikein mikään ei ole säväyttänyt, kunnes vastaan tuli tämä. Siksi tätä onkin jo toinen pullo menossa. Ensimmäisen sain aikoinaan blogin kautta. Tuote on todella tehokas, silti se on erityisen hellävarainen, mutta parasta on kuitenkin pehmeä jälkitunne iholla, minkä tämä jättää pyyhkimisen jälkeen jälkeensä. Sisältää mm. ihoa vahvistavia allontoiinia sekä niasiiniamidia.\nParas lisähoito: Guerlain Abeille Royale Honey Nectar Lotion. Tämä ei ole varsinainen puhdistustuote vaan hoitotuote, kyseessä on nimittäin hoitovesi, joka levitetään iholle ensimmäiseksi ennen muita hoitotuotteita. Guerlainin hoitovesi on nimensä mukaisesti hunajanektaria iholle. Koostumus on paksumpaa kuin käyttämässäni Sensain hoitovedessä, siksi se tuntuu levittäessä ylelliseltä. Käytän hunajanktaria varsinkin aamuisin, sillä se kosteuttaa ja rauhoittaa tehokkaasti ihoa. Minusta tässä on myös pieni kiinteyttävä efekti, kasvot näyttävät täyteläisimmiltä. Kesällä lisään päälle ainoastaan seerumin ja voin alkaa rakentamaan tasaiselle ja pehmoiselle iholle kestävää meikkiä.\nVOITEET, SEERUMIT JA ÖLJYT\nParas seerumi: Esse Probiotic Serum. Tämä ei ole ainoastaan tämän vuoden paras seerumi vaan paras seerumi, jota olen koskaan käyttänyt. Uskokaa, että olen käyttänyt MONIA. Jos joskus harkitsette sijoittavanne ihonhoitoonne satasen ja haluatte nopeasti näkyviä tuloksia, niin tällä niitä saa. Itse käytän seerumia yleensä 1-2 kuukauden kuurina, kun iho kaipaa erityishuomiota, kun olen stressaantunut tai iho on muuten ottanut nokkiinsa jostakin. Seerumi on älyttömän riittoisaa, koska koostumus on öljymäinen. Tuoksu on hurmaavan makea, sitä on vaikea kuvailla. Yhdessä millilitrassa seerumia on yli miljardi elävää probioottimikrobia, Esse onkin ainoa brändi, joka on saanut tallennettua kosmetiikkaan eläviä probiootteja. Seerumi rauhoittaa ihoa jo parilla käyttökerralla. Tekee ihosta tasapainoisen, nuorekkaan, kauniin ja kuulaan ennätysajassa. Parhaan tuloksen saat käyttämällä seerumia yhdessä Essen kosteusvoiteen kanssa.\nParas öljyseerumi: Lierac Premium Élixir. Öljyseerumin koostumus on ohutta, koostumus on kevyttä ja silkkistä. Imeytyy heti, eikä jätä ihonpintaa öljyiseksi. Kaiken kruunaa ylellinen kukkaistuoksu. Sopii myös meikin alle.\nParas kasvovoide: Esse Omega Rich Moisturiser. Jokaisen kuivaihoisen unelmavoide. Tuote myydään viiden pienen purkin pakkauksessa ja voidetta onkin tarkoitus käyttää kuuriluontoisesti vaikkapa vain talvella. Sisältää korkeita pitoisuuksia omega-3 -öljyä, jotka kosteuttava tehokkaasti ihoa. Ihosta tulee sileä ja pehmeä. Jos kärsit todella kuivasta sy-ihosta, niin tämä on myös paras silmänympärysvoide. Itse levitän tätä usein yöksi myös sy-iholle, jos se kaipaa erityishuomiota.\nParas spf-voide kasvoille: Sensai Day Cream SPF25. Hyvän tuntuisia päivävoiteita joissa on suojakerroin, on todella vaikea löytää. Omaan makuuni ne ovat yleensä aina liian tahmeita ja jättävät ärsyttävän tunteen iholle, jolloin meikkiä ei todellakaan ole kiva lisätä päälle. Sensain voide on ohutta, se jättää ihon heleän oloiseksi ja imeytyy välittömästi. Hyvä budjet-versio on Vichy Slow Âge, se ei kuitenkaan ole ihan Sensai. ^_^\nParas silmänympärysvoide: Sensai Wrinkle Repair Eye Cream. Ikääntyvälle iholle tarkoitettu voide on täyteläistä ja voidemaista. Poistaa sy-alueen kuivuuden yön aikana, mutta sopii myös meikin alle pienen heleyttävän efektin ansiosta.\nParas yövoide: Glamglow Dreamduo. Mietin kauan voinko pistää tämän tähän, koska tuote tulee Suomessa myyntiin vasta tammikuussa, ulkomaillahan tämä on ollut jo parin kuukauden ajan saatavilla. Päätin kuitenkin laittaa, koska tämä on ollut toinen elämäni mullistanut tuote tänä vuonna Essen Cleanserin lisäksi. Dreamduoa käytetään öisin puhdistetulle iholle. Purkki on jaettu sisältä kahteen osaan. Toisella puolella on Dreamserum, joka sisältää mm. vihreää kahvia. Seerumi levittyy iholle pehmeästi, imeytyy nopeasti ja jättää jälkeensä raikkaan tunteen. Tuoksu on ihana, hieman sitruksinen. Kun seerumi on imeytynyt noin puoli minuuttia levitetään päälle harmaan värinen Dreamseal. Boosteri sisältää mm. hyaluronihappoa. Dreamseal imeytyy myös nopeasti, eikä iho tunnu tahmealta, kun on aika painaa pää tyynyyn. Itsehän olen iltaisin tottunut kerrostamaan useita tuotteita päällekkäin ja olin alussa hyvin skeptinen tämän toimivuudesta, mutta tämäpä ylitti kaikki odotukseni. Iho on aamulla herätessä aina todella tasaisen sävyinen, hyvin kosteutettu ja todella pehmeä. Kaikki kuivat kohdat loistavat poissaolollaan, myös mahdolliset epäpuhtaudet rauhoittuvat tämän kanssa nopeasti. Iho on todella plumped, jos tiedätte, mitä tarkoitan. Vaikka eletään talvea, niin viimeisen kahden viikon aikana en ole tarvinnut meikin alle kuin seerumin, koska iho on koko ajan niin pehmeä. Ainoa huono puoli tässä on se, että tuote tuntuu kuluvan nopeaan, joten kovin riittoisaa tämä ei ole.\nKUORINNAT, NAAMIOT JA TEHOTUOTTEET\nParas pikahoito: Origins Foaming Deep Cleansing Mask. Jos ihossa on pieniä epäpuhtauksia tämä puhdistava vaahtoava naamio herättää ihon henkiin hetkessä, samalla poistaen epäpuhtauksia ja rauhoittaen ihoa. Naamio levitetään puhtaille kuiville kasvoille, annetaan vaikuttaa hetki, että naamio alkaa poreilemaan ja muuttuu kasvoilla vaahdoksi. Pestään pois. Tuotetta suositellaan käytettäväksi kolme kertaa viikossa. Sisältää mm. vihreää teetä, pinaattia sekä spirulinaa.\nParas yön yli naamio: Origins Drink-Up Intensive. Origins Overnight Mask on kulttituote. Brändin vihdoin rantauduttua Suomeen, pääsin myös itse kokeilemaan naamiota. Tuotteessa on hedelmäinen tuoksu. Koostumus on paksua, mutta enemmän jopa geelimäisen kuin rasvaisen tuntuista. Itse levitän reilun kerroksen kasvoille 2-3 iltana viikossa ennen nukkumaanmenoa, annan vaikuttaa sen aikaa, kun luen tai puuhailen jotain muuta, niin, että naamio ehtii imeytyä ja sitten vaan nukkumaan. Jos sinulle ei ole yhtä kuiva iho kuin minulla niin voit painella ylimääräiset naamiot kasvopaperiin ennen nukkumaan menoa. Aamulla iho on pehmoinen ja hyvin kosteutettu.\nParas rakeellinen kuorinta: Mia Höytö Helmi. Mia Höytön tuotevalikoimaan tuli vihdoista viimein kauan kaivattu kuorinta. Helmi on 2in1 -tuote, sitä voikin käyttää niin naamiona kuin kuorintanakin. Jojobahelmet kuorivat ihon hellävaraisesti, tuotteen sisältämä salisyylihappo saa ihon näyttämään välittömästi kirkkaammalta.\nParas happokuorinta: Supermood Youth Glow The Luxury Peel. Ihonihan on niin herkkä, että se punastuu melkein jo katsomisesta. Tosin ihoni on ennemminkin kosketusherkkä, eikä se ole niinkään herkkä erilaisten aineiden vaikutuksille. Silti katsoin vähän pelonsekaisin tuntein muiden bloggaajien kuvia, kun olivat käyttäneet naamiota ja mietin, että mitähän oma iho tästä tuumaa? Meni aika pitkään ennen kuin uskalsin laittaa tuotetta ensimmäisen kerran iholle. Ensimmäisellä käyttökerralla ajaksi suositellaan vain yhtä minuuttia. En tiedä johtuuko käyttämästäni Bakelin Pure Peelistä, että ihoni on niin "parkkiintunut" tällaisiin tuotteisiin, mutta hedelmähappoja sisältävä The Luxury Peel ei saanut ihoani punoittamaan minuutin vaikutusajalla. Mekaanisten kuorintojen jälkeen ihoni on aina huomattavasti punaisempi. Ensimmäisen kerran jälkeen pidensin vaikutusaikaa pariin-kolmeen minuuttiin, jonka jälkeen ihoni on aivan aavistuksen punainen, mutta laitan päälle aina rauhoittavan naamion, jonka jälkeen iho on palautunut ennalleen eikä punoita. Kuorinnan jälkeen ihon pinta tuntuu erityisen sileältä ja aivan kuin Pure Peelinkin jälkeen, tuntuu, että esim. seerumit ja muut hoitotuotteet "hulahtavat" ihoon paremmin. Tekee ihosta pehmeän ja kuulaan.\nParas tehotiiviste: Clarins Booster Repair. Repairia lisätään muutama tippa normaalisti käyttämäsi hoitovoiteen tai seerumin joukkoon. Booster vahvistaa ihoa, vähentää punoitusta ja kuivuutta. Tekee ihosta pehmeämmän jo viikon kuluessa. Rauhoittavat ominaisuudet näkyvät iholla jo parissa päivässä. Sisältää mm. tenuiflora -uutetta, joka on tunnettu iho suojaavista ja rauhoittavista vaikutuksistaan.\n*Lierac, Sensai Wrinkle Repair, Glamglow, Mia Höytö, Originsit ja Clarins PR-näytteitä, saatu blogin kautta, muut omia.\nPosted by Jonna H. at 7.30 19 kommenttia\nLabels: clarins, dr. med. christine schrammek, esse, glamglow, guerlain, ihonhoito, kauneus, kosmetiikka, lierac, luonnonkosmetiikka, mia höytö, naamiot, origins, sensai, supermood, tuotearvostelut, vuoden parhaat 2016\nKosmetiikkabloggaajien joulukalenteri luukku 24 – Rauhallista joulua!\nKuva: Liisa/Elämää smykkinä\nEnsiksi todella kaunis iso kiitos kaikille, jotka olette avoimesti jättäneet parhaita joulumuistojanne jouluarvonta-postauksen kommenttilaatikkoon. Niitä on ollut aivan ihana lukea ja minulle tulikin niitä eilen lueskellessa todella jouluinen olo. Tulen palaamaan niihin vielä varmasti usein aina näin joulun alla. Minua kosketti varsinkin Janika Sirènin jättämä kommentti, kiitos, kun jaoit!\nJos haluat osallistua upeaan jouluarvontaan, niin vielä ehtii, käy jakamassa paras joulumuistosi täällä.\nItse hiljennyn nyt joulun viettoon ja Keyword: Love -blogi jää aivan pienelle joulutauolle, palaan asiaan jälleen to 29.12, jolloin ruoditaankin koko vuoden parhaat kosmetiikkatuotteet. Mitkä ihastuttivat ja miksi?\nToivotan teille oikein rauhallista joulua!\nJos ette vielä ole ehtineet lukaista Kosmetiikkabloggaajien joulukalenteria, niin alla olevia blogien nimiä klikkaamalla, pääset suoraan lukemaan kunkin osallistujan postauksen.\nPosted by Jonna H. at 7.30 14 kommenttia\nLabels: ajatuksia, joulu, oma elämä\nKosmetiikkabloggaajien joulukalenteri luukku 22 – Paketointia ja jouluarvonta\n(Kuva: Liisa/Elämää smykkinä)\nTänään aukeaa Kosmetiikkabloggaajien joulukalenterin 22. luukku. Eilen luukut aukaistiin kahdessa blogissa: Better Nail Dayssa ja Nonnulassa. Huomisen luukku aukeaa Elämää smykkinä blogissa, jonka taitavan Liisan kädenjälkeä on tämän vuotisen joulukalenterin banneri. Kiitos Liisa vielä vaivannäöstäsi!\nTämä on jo neljäs kerta kun osallistun kalenteriin. Tästä on vuosien aikana tullut jo jonkinlainen rakas perinne ja toivonkin, että tämä saa jatkoa myös ensi vuonna. Toivottavasti te lukijat olette viihtyneet mukana? Monilla on ollut luukuissaan upeita kosmetiikkajuttuja, mutta oma luukkuni on aina ollut hieman erilainen ja olenkin jakanut täällä joulumuistojani. Perinteitä vaalivana, haluan jatkaa tuota perinnettä tänäänkin. Muistin virkistyksenä aiemmat postaukseni voi käydä lukemassa klikkaamalla vuosilukuja: 2013, 2014 ja 2015.\nTällä kertaa kuitenkin päätin lisätä vähän extraa ja pienenä jouluisena yllätyksenä postauksen lopussa on ohjeet, miten voit osallistua supermahtavan kauneuspaketin arvontaan.\nRakastan antaa joululahjoja, mutta ehkä heti toiseksi eniten rakastan niiden paketointia, tämä rakkaus paketointiin juontaa juurensa lapsuudestani. Olen kertonut teille, että silloin kotonani vietettiin isoja sukujouluja. Tiesin jo silloin olleeni hyväosainen, sillä meillä oli kotona aina jouluna lahjoja, enemmän kuin tarpeeksi. Miksi tiesin olleeni hyväosainen? Mummoni kertoi minulle ihan pienestä asti juttuja omista lapsuudeen jouluistaan, jolloin kohokohta oli saada paperipussista yksi herkullinen nuutunut omena, joten se todellakin sai minut jo lapsena arvostamaan sitä mitä minulla oli. Ymmärsin, että kaikilla ei ole näin. Jouluaattoiltana ennen pukin tuloa, kuistilta ei löytynyt yhtä säkkiä lahjoja vaan joskus niitä oli kolme tai neljä. Niiden jakaminen oli aina omanlaisensa operaatio ja siihen kului aikaa, vaikka innokkaita jakajia oli pukin lähdön jälkeen monta. Sen jälkeen kuuluikin vaan paperien rapinaa, kun kaikki repivät innoissaan pakettejaan auki. Muistan tuon rapinan vieläkin elävästi.\nOma jouluni alkoi kuitenkin jo marraskuussa, johon mennessä mummo oli hankkinut joululahjat koko suvulle. Hän selvästikin halusi, että hänen läheisillään olisi erinlainen joulu kuin hänellä itsellään lapsuudessaan. Sellainen mummo oli, toivoi kaikille vain hyvää, vaikka hänellä jos kellä olisi ollut syytä katkeroitua, kun joutui nuorena tyttönä lähtemään omasta kodistaan sotaa pakoon. Suurin osa lahjoista löytyi jo edesmenneen Anttilan joulukuvastosta heti marraskuun alussa sen ilmestyttyä, sieltä meille tuli aina iso laatikollinen tavaraa paketoitavaksi, loput mummo osti milloin mistäkin. Mummo ei kuitenkaan mitenkään erityisesti välittänyt lahjojen paketoinnista ja olihan siinä aika hommakin, sillä niitä paketoitavia paketteja oli usein kymmeniä. Aikuisille vain yksi, mutta lapsille usein useampia. Minä sen sijaan olin jo kahdeksan vuotiaasta asti enemmän kuin innostunut paketoinnista. Mummo huomasikin pian, että olen näppärä tässä asiassa ja jätti koko homman minun hoitooni. Muistan, että mummo osallistui vain kertomalla, kenelle paketin sisältö tulee, että osasin laittaa oikean nimilapun, sekä välillä auttamalla ja pitämällä sormeaan lahjanarun päällä, että sain sen solmuun. Hieman myöhemmin en enää tarvinnut siihenkään apua, kun tajusin, miten saan painettua sitä itsekin samalla kun vedän umpisolmun. Muiden lahjatkin valittiin lopulta aina yhdessä. Mummon mielestä olisin ollut loistava jouluapulainen kaupassa, mutta sellaiseksi en koskaan päätynyt.\nVaikka olen esteetikko, minusta kauneimmat joululahjat ovat kaiken kirjavia, mitä kotikutoisemmalta ne näyttävät sen parempi. Tässä ei tarvita viimeisen päälle värikoodattuja suunnitelmia vaan kaikki saa olla vähän vinksin vonksin kuin siellä kuuluissa Huvikummussa.\nKoska paketoitavaa oli niin paljon, varasin hommaan aina yhden päivän marraskuun loppupuolella. Viikonlopun tietenkin, koska silloin ei ollut koulua. Urakkaan meni useasti monta tuntia, mutta voi, että minä nautin. Se oli yksi parhaita hetkiä joulun odotuksessa. Laitoin joululauluja taustalle, paketoin ja mummo aika usein samaan aikaan hääräsi jotain omiaan ympärillä. Välillä juotiin kahvit, että homma pääsi jatkumaan. Vähitellen lahjasäkit vieressä täyttyivät ja ne saatiin lopulta nostettua vaatekomeroon piiloon, odottamaan jouluaattoa ja joulupukkia. Mummon lahjan käärin aina vähän myöhemmin omassa huoneessani ja sujautin sen salaa muiden lahjojen sekaan, kun mummo oli hakemassa puita liiteristä tai viemässä roskia. Sama toimi toisinkin päin, välillä omaa pakettia viedessäni huomasin, että kasan päälle oli ilmestynyt lahja, joka ei ollut minun paketoimani, mutta päällä luki mummon käsialalla Jonnalle. Vaikka mummo ei enää elä, ei minun ole vaikea arvata, mikä oli hänen mieluisin minulta saamansa joululahja. Se tapahtui jouluna, kun olin muuttanut jo pois kotoa. Toisin kuin minä, mummo luki iltarukouksensa iltaisin ja oli muutenkin hengellisempi, joten ostin hänelle lahjaksi kultaisen ortodoksiristin. En nähnyt, että hän olisi ottanut sitä milloinkaan pois ja se taisi olla hänellä kaulassaan kuolemaansa asti.\nArvotaan yksi kauneuspaketti*, joka sisältää seuraavat ihastuttavat tuotteet:\n* Beautyblender bling-ring\n* Vero Mona Color Switch Solo\n* Beautyblender micro.mini pro\n* Beautyblender blotterazzi pro\n* MakeUp Eraser Original Pink\n* Beautyblender liquid blendercleanser\n* Tangle Teezer Compact Styler Pug Love\nOsallistut arvontaan kertomalla kommenttilaatikkoni parhaan joulumuistosi sekä jättämällä toimivan sähköpostiosoitteesi, että saan voiton osuessa kohdalle sinuun yhteyden. Tykkäämällä blogin Facebook-sivusta saat peräti kaksi lisäarpaa. Ilmoitathan osallistutko yhdellä vai kolmella arvalla. Jos et halua jättää sähköpostiasi näkyviin, onnistuu osallistuminen myös laittamalla vastauksesi sähköpostilla osoitteeseen hakusanarakkaus@gmail.com, laita viestin otsikoksi jouluarvonta. Osallistumisaikaa on ke 28.12. klo 23.59 asti. Arvonnan suorittaa random.org. Onnea tasapuolisesti!\nJos et luota arvontaonneesi, kaikki arvottavat tuotteet ovat tilattavissa Beauty Pop Up -verkkokaupasta.\nOIKEIN IHANAA JOULUN ODOTUSTA!\n*Arvottavat tuotteet lahjoitti PR-toimisto, paitsi bling.ring on minulta.\nPosted by Jonna H. at 6.00 106 kommenttia\nLabels: ajatuksia, arvonta, beautyblender, joulu, joulukalenteri, kauneus, makeup eraser, meikit, oma elämä, tangle teezer, vero mona\nSannan blogissa oli mukava jouluhaaste, jota lukiessa tuli itselleni niin lämmin joulumieli, että oli aivan pakko "kaapata" se omaan blogiinkin. Tässä ideana on vastata 24 jouluiseen kysymykseen.\nHiljaisuus, hyvä seura ja hyvä ruoka.\nOlen todella huono kuuntelemaan musiikkia, mutta Vesa-Matti Loirin ja Jussi Björlingin joululevyt soivat joka vuosi. Sylvian joululaulu on erityisen rakas, koska se oli mummoni suosikki. Kysyin useasti, että mikä siinä häntä viehättää, koska oli aika erikoinen valinta. Mummo ei osannut vastata, mutta myöhemmin olen ajatellut sanoja hieman käännettyinä, laulussa haikaillaan Suomeen, epäilen, että mummolla oli samanlaista kaihoa takaisin Karjalaan.\nNyt on pakko sanoa, että en varta vasten jouluna katsele jouluelokuvia, mutta minulla on muutamia jouluaiheisia suosikkeja, joita katselen ihan mihin vuodenaikaan tahansa kuten; Rakkautta vain, Napapiirin pikajuna, Joulutarina, Holiday ja The Grinch.\nLanttulaatikko, joulutortut ja suklaa.\nLanttulaatikkoa ja kinkkua, ilman niitä ei kyllä tunnu joululta.\n6. Koska joulukoristeet pääsevät kotiasi koristamaan?\nYleensä ensimmäisenä adventtina.\n8. Itse tehdyt lahjat, kaupasta ostetut vai molemmat?\nMolemmat. Jos olisin näppärämpi käsistäni, haluaisin tehdä enemmän itse.\nYleensä parvekkeelle laitan valoja, mutta tänä vuonna jäi laittamatta, sillä entiset hajosivat, enkä ole kiireiltäni ehtinyt käydä ostamassa uusia. Tosin kohta ne taitaa saada puoleen hintaan ensi vuotta varten. ^_^\nMiehen kanssa kaksistaan.\n11. Onko sinulla joku joululahjatoive?\nKirja, suklaata ja punaisia Taika-astioita.\nVarmasti joku lapsuuden lahja. Yhtenä jouluna sain kampauspään ja se oli kyllä todella mieleinen pitkän aikaa. Viimeksi kotona käydessäni pää oli vielä tallessa ja herätti aika nostalgisia muistoja.\nVoiko lahja olla kamala? Lähden siitä, että ajatus on aina tärkein. Yleensä lahjaa antaessa se on aina hyvä.\n14. Kuvaile unelmiesi joulu?\nKahdestaan miehen kanssa, hyvää ruokaa, rauhallista yhdessäoloa, joku hyvä järjettömän pitkä leffa aattoyönä ja pari osuvaa lahjaa.\n15. Mikä on ärsyttävin joululaulu.\nKyllä se on varmaan Kulkuset, saanut siitä yliannostuksen lapsena. Pakko myöntää, että lasten laulamat joululaulutkaan eivät oikein kolahda vaan levy vaihtuu nopeaan.\n16. Oletko jo tehnyt pikkujouluvalmisteluja tälle vuodelle? Millaisia?\nEn mitään. Olen tainnut viimeksi olla pikkujouluissa muutama vuosi sitten. Totuuden nimissä on myös sanottava, ettei voisi vähempää kiinnostaa. Pikkujoulut eivät vaan koskaan ole olleet mun juttu.\nGlögi, punaviini ja kinkun kanssa jokin hyvä jouluolut.\nOikea kuusi on mieluisin, koska sitä tuoksua ei voita mikään. Kesto on vaan lyhyt. Tekokuusi on helpompi ja siitä saa nauttia koko joulukuun. Kuuseton joulu ei ole vaihtoehto. ^_^\nEi. Ollaan kyllä miehen kanssa joskus ajateltu testata pukin pokkaa ja tilata aatoksi. Mikä olisi pukin suhtautuminen kahteen aikuiseen? :D\n20. Paras joulumuistosi lapsuudesta?\nEhdottomasti isot sukujoulut lapsuudenkodissani, joista ei koskaan puuttunut vilinää. Meitä oli aina lähemmäksi kaksikymmentä henkeä, parhaana jouluna taisi olla melkein kolmekymmentä, kun oltiin kaikki saman katon alla. Paras hetki noissa jouluissa oli kuitenkin aina aamu, kun kampesin itseni vintiltä huoneestani alakertaan keittiöön. Tiesin, etä siellä oli jouluvalmistelut aina täydessä vauhdissa. Hellalla porisi mummon tekemä riisipuuro, uunissa tuoksui karjalanpaisti ja pöydällä kipossa itsetehtyä luumusoppaa ja isossa korissa tietenkin itsetehtyjä karjalanpiirakoita. Aamupalan jälkeen jäin pöytään tekemään hedelmäsalaattia, joka oli aina minun tehtäväni ihan pikkutytöstä asti sekä nauttimaan joulun tunnelmasta. Sillä sitä tunnelmaa ei koskaan puuttunut.\n21. Laittaudutko aattona hienoksi vai hölläiletkö koko päivän yöpuvussa?\nMeillä kotona laittauduttiin aina hienoksi ja siitä on jäänyt tapa myös aikuisena. Laitan aina paremmat, mutta mukavat vaatteet ennen ruokailua ja innostun myös meikkaamaan kunnolla. Aika harvoin pukeudun yhtä hienosti kuin jouluaattona. Joulupäivä on sitten pyjamapäivä.\n22. Peruna-, porkkana,- bataatti- vai lanttulaatikko?\nEi epäilystäkään, lanttulaatikko. <3\n23. Paras joulusuklaa?\nPandan Juhlapöydän konvehdit 920g ja Mozart-kuulat, mutta myös Lindlthin suklaarasiat ovat rautaisen hyviä.\n24. Joulutortut vai piparit?\nTykkään enemmän pipareiden tuoksusta, mutta tortut maistuvat paremmilta.\nHaastan kaikki jouluihmiset tekemään haasteen.\nMiten teillä vietetään joulua?\nPosted by Jonna H. at 7.30 42 kommenttia\nLabels: ajatuksia, joulu, lifestyle, oma elämä\nKarpaloa ja kimallusta\nVielä ennen Tammikuun uudelleen käyttöönottoa eksyi kynsille jotain punaista ja suomalaista ranskalaisella vivahteella. Lumenen 43 Very Berry* eli Karpalo ei ole ehkä yhtä juhlavan sävyinen kuin Tammikuu, mutta se on silti klassinen kaunis puhdas punainen, jonka kanssa ei voi mennä koskaan pieleen. Se peittää yhdellä kerroksella, mutta täydellisyyden tavoittelija lisää toisen.\nHalusin kuitenkin kynsille tällä kertaa hieman muutakin, mielellään jotain kultaista kimallusta. Joten kynsille päätyi Yves Rocherin tilaukseeni kaupan päälliseksi pakettiin sujautettu 96. Dorè marbrè, joka onkin melkoisen jännittävä lakka, koska siinä on sekaisin vähän kaikkea. Vai mitä sanotte lakasta, jossa on tikkuglitteriä, pyöreitä glittereitä ja vieläpä hiekkalakka-efektin tuovia kultahippuja? Minusta tämä on kynsillä todella mielenkiintoinen. Tikkuglitter jakaa mielipiteitä, monista se näyttää vain sängeltä ja sitä se helposti yksinään onkin. Kukaan ei varmasti halua ajamattomia säärikarvoja kynsiin? :D Lakan hiekka-efekti ja pyöreät glitterit tekevät kuitenkin tästä tavallista tikkuglitteriä pehmeämmän ja uudeksi vuodeksi aion kokeilla tätä vielä mustan lakan päälle.\n* Lumene PR-näyte, saatu blogin kautta. Yves Rocher oma.\nPosted by Jonna H. at 7.30 18 kommenttia\nLabels: avon, joulu, kauneus, kynnet, kynsilakat, lumene, tuotearvostelut, yves rocher\nLahjavinkkejä philosophylta kaiken ikäisille\nJoko teillä on joululahjat ostettuina? Täällä alkaa olla kaikki valmista, viimeiset lahjat käärin papereihin tänään. Sen sijaan muut valmistelut ovat vähän rempallaan ja jääneet viime tinkaan. Yleensä olen tehnyt laatikot jo marraskuulla hyvissä ajoin pakkaseen. Tällä hetkellä ne ovat vielä tekemättä, mutta huomenna olisi tarkoitus ottaa itseään niskasta kiinni sen jälkeen, kun olen nähnyt aamulla glögittelyn merkeissä rakasta ystävääni, jonka muuten alunperin tapasin blogini kautta.\nItselleni on yksi brändi ylitse muiden, jos puhutaan kauniista lahjapakkauksista. Se on philosophy. Philosophyn tuotteista saa helposti lahjoja vaikka minkä ikäisille. Joten ajattelin, että miksi en toteuttaisi tällaista viime hetken lahjavinkki-postausta tällä kertaa vain philosophyn tuotteilla. Osa tuotteista on omiani, osa on saatu maahantuojalta. Postauksen lopusta löydät erittelyn saaduista ja itse ostetuista tuotteista.\nJos minun pitäisi valita philosophylta yksi tuote, mitä käyttäisin loppuelämäni, se olisi varmasti niinkin arkinen asia kuin suihkugeelit. Tai no eivät ne ole tässä tapauksessa arkisia, sillä näiden käyttö tekee arjesta yhtä juhlaa. Meidän perheessä on myös niin, että mies on varmaan vielä suurempi tuotteiden fani kuin minä. En ole oikeasti vuosien aikana kuullut hänen kehuvan mitään tuotteita spontaanisti niin paljon kuin philosophyn suihkugeelejä. Okei, Givenchyn ja Calvin Kleinin tuoksut tulevat kyllä hyvin kannoilla. Näillä on suihkugeeleiksi jonkun verran hintaa (vajaat 20 euroa), toisaalta pakkaukset ovat isoja ja yhdessä pullossa on melkein puoli litraa tuotetta. Se mikä näistä tekee hinta/laatu-suhteeltaan erinomaisia on se, että näiden koostumus on erittäin helposti vaahtoavaa ja kermaisen paksua. Pullon suu on lisäksi suunniteltu niin, että suihkugeeliä ei milloinkaan turahda liikaa, joskus suutin tuntuu jopa liian jäykältä, mutta aina ollaan saatu suihkugeelit pihalle. Toisin on kauppojen halvemmissa versioissa, jotka kulutetaan meillä yleensä kahdessa viikossa loppuun, ne eivät vaan ole riittoisia. Tällainen yksi philosophyn pullo kestää kahdella ihmiselle yli KOLME KUUKAUTTA. Tosin olen havainnut vuosien aikana koostumuksissa hieman eroja, esim. senorita margarita on huomattavasti muita suihkugeelejä juoksevampaa, eikä mielestäni yhtä riittoisaa, mutta näissä kaikissa jouluisissa versioissa on paksu ja riittoisa koostumus. Jouluisista miehen ja minun yhteinen ehdoton suosikki on viime vuodeltakin tuttu shimmering snowlace.\nYksi tämän vuoden kauneimmista lahjapakkauksista kätkee sisäänsä kolme tuotetta: renewed hope in a jar päivä,- yö- ja silmänympärysvoiteen. Tuotteet ovat hyvän kokoisia päivä- ja yövoide 30ml:ä ja sy-voide 15ml:ä. Olen monta kertaa täälläkin sanonut sitä, miten paljon enemmän tykkään tästä renewed hope in a jar -versiosta kuin alkuperäisestä hope in a jarista, joka ei aikoinaan toiminut ihollani ollenkaan. Voiteissa on todella kevyet koostumukset ja ne sopivat tämän vuoksi mielestäni hyvin nuoremmalle iholle, mikään ei toki estä meitä vanhempiakaan näitä käyttämästä, varsinkin, jos olette kevyiden voiteisen ystäviä. Omalla erittäin pintakuivalla iholla ei talvella voiteissa kosteustehot riitä, mutta kesällä toimivat. Tuotteissa on vaikuttavana aineena mm. kosteuttavaa hyaluronihappoa. Sy-voide on lisäksi hajusteeton.\nSyksyllä philosophy lanseerasi uuden take a deep breath -voiteen. Hieman vaaleanvihertävä öljytön geelivoide on koostumukseltaan kevyttä. Voide on suunniteltu palauttamaan ihoa päivittäisestä rasituksesta, joita saaste, stressi ja ikääntyminen aiheuttavat. Voide sopiikin siten erinomaisesti kolmekymppisen iholle. Tuotetta voi käyttää myös öisin, sopii meikin alle.\nViimeiseksi, mutta ei suinkaan vähäisimmäksi päästään lopulta näihin hieman ikääntyvämmän ihon hoitotuotteisiin, joista molemmat ovat ehdottomia omia suosikkejani suihkugeelien lisäksi. No reason to hide -seerumi on tuote, josta olen puhunut täällä blogissani aivan liian vähän verrattuna siihen, miten mones pullo tätä on jo menossa. Joskus vain vaikka tuote on hyvä, en niistä muista tänne vinkata. Varmaan jotain dementian alkua... Seerumi on suunniteltu ikääntyvälle iholle korjaamaan ihovirheitä, itselläni ei tällaisiä ihovirheitä kummoisesti ole, mutta tämän ihoa kirkastava ja ihohuokosia supistava vaikutus on loistava, syy miksi tähän alunperin koukutuin. Seerumi sisältää niasiinia, joka toimii C-vitamiinin tavoin. Tuote lupaa tasoittaa ja häivyttää pigmenttiläiskiä, punoitusta ja laajentuneita ihohuokosia. Salisyylihappo puhdistaa ihohuokosia ja tekee niistä näkymättömämmät. Seerumia suositellaan levitettäväksi aamuin/illoin puhtaalle iholle.\nYöaikaan käytettävä microdelivery overnight anti-aging peel -kuorinta on tuote jota käytän 1-2 kertaa vuodessa kuuriluontoisesti. Se sopii kaikille ihotyypeille. Kuorinta tekee ihosta hehkuvan, supistaa ihohuokosia ja saa ihon näyttämään kimmoisammalta. Kimmoisuus alkaa itselläni näkyä yleensä n. kuukauden käytön jälkeen. Kuorinta on kaksivaiheinen. Vaiheessa yksi glykoli,- maito- ja salisyylihappo kuorivat kuolleita ihosolukkoja ja häivyttävät ihohuokosia. Tämän annetaan vaikuttaa 2-3 minuuttia. Ei huuhdota. Vaihe kaksi sisältää rauhoittavan geelin, joka sisältää echinacea-uutetta, sekä kaura,- ja bisabolol-uutteita, jotka rauhoittavat ihoa, ja se levitetään seuraavaksi. Lopulta päälle lisätään normaalisti yövoide. Aamulla kasvot puhdistetaan normaalisti. Tuotetta käytetään 2-3 iltana viikossa. Sitä kehotetaan käyttämään niin kauan, kun pakkauksessa olevia vanulappuja riittää, niitä on 24 kpl. Itse teen kuorinnan vain kaksi kertaa viikossa, joten kuuri kestää minulla n. kolme kuukautta. Käytän rauhoittavaa geeliä yksinään päivittäin kuurin aikana, niinäkin päivinä, kun en kuori ihoa. Se riittää hyvin, sillä purkissa on 60ml:ä tuotetta. Aurinkovoiteen käyttö kuurin aikana on erittäin suositeltavaa, eikä auringonottoa suositella ollenkaan tämän aikana. Joten paras aika käyttää tuotetta on syksy tai lopputalvi.\nOnko philosophyn tuotteet tuttuja? Suosikkeja?\nPs. Oli ihan järkyttävä tuskien taival kirjoittaa kaikki tämän postauksen nimet pienellä, jos ei sitten osunut lauseen alkuun. Mutta koska se on philosophyn tyyli, niin sillä mentiin. Varsinkin tuo otsikossa oleva nimi pienellä aiheutti suorastaan hiusten harmaantumista. :D\nTuotteista no reason to hide, microdelivery peel omia, muut PR-näytteitä, saatu maahantuojalta.\nPosted by Jonna H. at 8.00 28 kommenttia\nLabels: anti-aging, commercial, ihonhoito, joulu, kauneus, kuorinnat, philosophy, silmänympärystuotteet, tuotearvostelut, vartalotuotteet, voiteet\nAlkaesseni kirjoittaa tätä postausta kävi mielessä, miten älyttömän nopeasti tämä vuosi on taas mennyt. Aloin nimittäin miettimään, että milloinka tämä Biothermin uusi voide lanseerattiin. Kaivelin melkein nelikymppisiä muistini sopukoita ja jouduin tarkistamaan kalenteristani, että elokuun alkupuolella kävin lanseeraustilaisuudessa Allas Sea Poolissa, joka oli vielä tuolloin viimeistelyä vaille valmis ja avajaisia taidettiin viettää vasta seuraavalla viikolla.\nReilu parikymppisenä yksi suosikkivoiteistani oli klassikon asemassa oleva Biothermin Aquasource. Voiteestahan on saatavana kuivalle ihollekin oma versionsa, mutta silti minusta on tuntunut, että ikääntyvälle iholleni kosteustehoja ei näissä ole ollut tarpeeksi paitsi kesällä. Ilmeisesti Biothermilla on ajateltu viime aikoina enenemissä määrin meitä ikääntyviä naisia, sillä elokuussa markkinoille tuli uusi Blue Therapy Cream-in-oil*, joka on suunnattu aikuiselle ikääntyvälle iholle. Mainoskasvona toimii hyvään ikään ehtinyt Christy Turlington-Burns.\nCream-in-oil on tarkoitettu normaalista kuivalle iholle. Koostumus on jännän paksua, hivenen jellymäistä ja täyteläistä, mutta silti se tuntuu iholle levittäessä raikkaalta ja sulautuu ihoon nopeasti. Voide sisältää Biothermin tuotteista tuttua Life Planktonia, erilaisia kasvipohjaisia öljyjä mm. auringonkukka-, ruusunmarja- ja soijaöljyjä sekä ihoa kosteuttavaa glyseriiniä. Voiteeseen on laitettu myös sulfatoituja sokereita. Tuoksu on ihastuttava, hedelmäisen raikas.\nVoide on mielestäni selkeästi ravitsevampi ja täyteläisemmän tuntuinen kuin Aquasource. Iho on tuntunut käytön aikana pehmeältä, joustavalta ja näyttänyt kuulaalta. Voide on sopinut hyvän ja nopean imeytyvyytensä vuoksi loistavasti myös meikin alle.\nOnko Biothermin Cream-in-oil tuttu? Kokemuksia muista Biothermin tuotteista?\nBiotherm Cream-in-oil 50ml, 69,50€\n*Voide saatu goodie bagista.\nPosted by Jonna H. at 7.30 28 kommenttia\nLabels: biotherm, commercial, ihonhoito, kauneus, kosmetiikka, tuotearvostelut, voiteet\nIholle hyvää tekevät omegat\nReilu viikko sitten kirjoittelin iholle hyvää tekevistä öljyistä. Tänään paneudutaan iholle niin ulkoisesti kuin sisäisestikin hyvää tekeviin omega-3- ja 6 -rasvahappohin. Omega-rasvahapot ovat pehmeää tyydyttymätöntä rasvaa, joilla on monia suotuisia vaikutuksia elimistölle. Niitä saadaan kasviöljyistä, juoksevista margariineista, kalasta, pähkinöistä, manteleista ja siemenistä. Omega-6-rasvahappoja on runsaasti mm. rypsi-, auringonkukka-, pellavansiemen-, ja soijaöljyissä.\nOmega-3-rasvahappojen puute näkyy iho-oireina, heikentyneenä näön tarkkuutena ja erinäisinä hermostollisina oireina. Omega-6-rasvahappojen puutosoireet näkyvät myös ihossa, ensioireena on yleensä ihon hilseily ja kuivuminen. Pitkäaikainen puutos voi aiheuttaa ihotulehduksen. Puutos ilmenee myös vähäisenä hiusten kasvuna, kynsien haurautena ja vammojen hitaana paranemisena. Näistä on jo helppo tehdä johtopäätös kuinka tärkeitä omega-3- ja 6-rasvahapot ovat meidän iholle.\nNiin tärkeää kuin on nauttia rasvahappoja sisäisesti, olen huomannut pintakuivalla ihollani tekevän niiden iholle erittäin hyvää myös ulkoisesti. Jos sinulla on kuiva, pintakuiva tai atooppinen iho, suosittelen ottamaan suositellun määrän rasvahappoja lisäravinteena, jos sinulla on tunne, että et saa nauttimastasi ruoasta tarvitsemaasi määrää tai ihosi hilseilee. Itse popsin yleensä talvella monen merkin suositteleman 2 kapselia päivässä, mutta kesällä vähennän yhteen, koska silloin tulee selkeästi syötyä eri tavalla ja myös ulkoiset puitteet iholle ovat erilaiset, joten ihoni ei silloin kaipaa lisäravinteita niin paljoa.\nOmega-3-rasvahappoja sisältäviä ihonhoitotuotteita löytyykin nykyään monelta brändiltä. Omia suosikkejani on Essen Omega Rich Moisturiser, joka on tarkoitettu tehokosteusvoiteeksi kuivalle ja ikääntyvälle ohuelle iholle. Olen huomannut voiteen olevan todellinen ihon tehokosteuttaja, sillä se tekee ihosta hetkessä pehmeän ja sileän. Tykkään käyttää voidetta öisin, vaikka sitä suositellaan meikinkin alle, mutta siihen koen sen itselleni olevan liian tuhti.\nSain jokin aika sitten suomalaiselta Ekopharmalta testiin toisen kuivan ihon pelastajan Tyrni Q10 Kasvoöljyn*. Joka on kyllä lupauksiensa mukaan ollut todellinen kuivan ihon pelastus. Tyrni sisältää runsaasti omega-3-rasvahappoja. Lisäksi tuotteeseen on pakattu ubikinonia joka ravitsee ja kiinteyttä ihoa. Öljyssä on todella miellyttävä hieman hedelmäisen makea tuoksu. Koostumus on melko täyteläistä, mutta helposti levittyvää ja hyvin imeytyvää. Öljyä voi käyttää yksinään tai lisätä muutaman tipan kosteusvoiteen joukkoon. Sopii todella hyvin ikääntyvälle iholle näin talvella pakkasaikaan.\nKolmas ehdottomasti mainitsemisen arvoinen tuote tässä yhteydessä on öljy-postauksessakin esiintynyt Dabban Rasberry Oil Elixir, joka sisältää runsaasti omega 3-, ja 6-rasvahappoja, jotka tuotteeseen tulevat vadelmansiemenöljystä.\nSyöttekö omegoja lisäravinteena tai käytettekö rasvahappoja sisältäviä ihonhoitotuotteita? Kokemuksia?\n*Ekopharma saatu blogin kautta, Esse oma.\nLabels: dabba, ekopharma, esse, hyvinvointi, ihonhoito, kauneus, luonnonkosmetiikka, voiteet, öljyt\nJoulun tummat, tuliset ja kultaiset\nJos minulta kysyttäisiin, miltä joulu tuoksuu? Vastaus olisi perinteinen: pipapereilta, havulta, glögiltä, mausteilta, kirpeältä pakkassäältä, luumukeitolta, kynttilältä... Siksipä joulun ajan tuoksut jotka ovat itselläni käytössä ovat hyvinkin tummia, mausteisia, mutta välillä joukkoon pitää saada ripaus keveyttä. Paras sana silti kuvaamaan tähän vuoden aikaan iholleni eniten päätyviä tuoksuja on juhlava.\nDahlia Divin -tuoksusarjan uusin tulokas Dahlia Divin Le Nectar de Parfum* taitaa olla suosikkini kaikista Dahlia Divin -sarjan tuoksuista. Tuoksu on selvästi intensiivisempi kuin Dahlia Divin tai Dahlia Divin EdT. Kultaisessa pullossa oleva kultainen eliksiiri kietoutuu mimosan ympärille, joka on osattu toteuttaa tuoksuun sopivan pehmeänä. Sydäntuoksussa klassista ruusua ja jasmiinia. Pohjalla tuoksulle pehmeää makeutta tuovat tonkapapu ja vanilja, kun taas santelipuu, vetiver ja myski tuovat lämmintä puista otetta. Ihollani erotan tuoksusta selviten mimosan, vaniljan, myskin ja santelipuun. Tuoksun kesto on hyvä kahdeksan tunnin verran.\nKORRES L`EAU DE PARFUM I\nEn tiedä moniko teistä on huomannut, että Korresilta tuli jonkun aikaa sitten markkinoille ensimmäiset EdP-tuoksut? Eau de Parfum I for her* oli tuoksu, joka hurmasi minut aikoinaan ensimmäisellä nuuhkaisulla. Tehdäkseen nykyään tämän vaikutuksen, tuoksussa pitää olla jotain todella uniikkia ja erilaista. Tässä tuoksussa sitä todella on. Ihastusta herätti myös linjakas kultalaatalla koristettu henkinen pullo, joka huokuu hiljaista karismaa. Täyteläinen tuoksu on sekoitus itämaisuutta, mausteisuutta ja makeutta, mutta niin, että kaikki on täydellisessä tasapainossa, eikä edes tällainen yleensä naisellisten kukkaistuoksujen ystävä ei hämmenny ja käänny samantien kannoillaan eri suuntaan vaan jää nuuhkimaan uudestaan. Tuoksu on yhtäaikaa voimakas mutta herkkä. Päänuotteina toimivat freesia, patsuli ja vanilja. Tuoksu on tehty 84% luonnollisista ainesosista ja se sopii vegaaneille. Kesto on hyvät kahdeksan tuntia. Tämä on niitä tuoksuja, jotka vain paranevat ja pehmenevät iholla ollessaan.\nOman tien kulkijalle.\nGIORGIO ARMANI SÌ EDP INTENSE\nSì EdP Intenseä* kuvaillaan moderniksi chypre-tuoksuksi. Sitä se mielestäni onkin. Tuoksu avautuu raikkaana bergamotin, mandariinin ja mehukkaan mustaherukan voimin. Tähän kolmikkoon on lisätty ripaus herkkää freesiaa. Sydämessä voimakasta ostmanthusta, nerolia sekä pirskaus klassista ruusua. Pohja on itämaisen makea patsulin, vaniljan ja ambroxan sekoitus. Tässä tuoksussa on jotain kiehtovaa, siitä kertoo se, että olen viimeisen parin viikon aikana tarttunut tähän useana aamuna. Sì Intense on tasapainoinen, siinä ei ole mitään liikaa eikä mitään liian vähän. Se on hienostunut. Tuoksussa on omaan nenääni juuri sopivasti kukkaisuuttaa sekä raikkautta pienellä itämaisella twistillä. Kesto on todella hyvä, haistan tämän iholtani vielä 12 tunnin jälkeen.\nItsenäiselle ja intohimoiselle.\nCk One Gold* ei ole ihan joka naisen tuoksu, sillä tuoksu on "for sharing". Kantaminen vaatii rohkeutta ja luonnetta. Pullo on pysäyttävä, se suorastaan valuu kultaa. Gold on tuoksuna energinen ja nuorekas. Alkutuoksussa makeaa viikunaa, raikasta bergamottia ja todella jännittävän vivahteen tuovaa salviaa. Valovoimainen sydän kätkee sisäänsä pientä hempeyttä: orvokkia, jasmiinia ja nerolia. Pohja on lämmin, lievästi itämainen sekoitus patsulia, vetiveriä ja guaiac-puuta. Tuoksun kesto iholla on normaali kuutisen tuntia.\nYllättäjä! Giordani Gold Essenza* on puettu kultaan ja puhdasta kultaa täynnä on myös pullon sisus. Itselläni on jonkun verran kokemusta Oriflamen tuoksuista, mutta silti tämän laadukkuus löi minut ällikällä. Kukkaismetsäinen tuoksu ei sisällä kovinkaan monta tuoksunuottia, joista voisi äkkiseltään ajatella, että tässä ei ole mitään kummallista, saatika ylellistä. Silti Gold Essenza onnistuu olemaan monimutkaisempi, ylellisempi ja hienostuneempi, mitä simppelien nuottien perusteella voisi kuvitella. Raikkautta tuoksulle tuo alun bergamotti. Sydämessä appelsiininkukkaa ja valkoisia kukkia. Pohjalla puisia vivahteita. Omaan nenääni tuoksu on yhdistelmä kukkaisuutta, lämmintä jännää makeutta, ripauksella jotain hedelmäisyyttä, vaikka tuoksussa ei mitään hedelmää pitäisi olla. Tämä on niitä harvoja tuoksuja, joka mielestäni sopii loistavasti käytettäväksi ympäri vuoden niin arkena kuin juhlanakin. Tuoksun kesto on huikea, itselläni yli 12 tuntia.\nDeep Euphoria* on uusin tulokas Euphoria-perheeseen. Maagisessa tummassa tuoksussa on salaperäisyyttä ja ripaus maskuliinisuutta. Alkutuoksussa mandariinin lehtiä, valkopippuria sekä synteettistä cascalone molekyyliä, joka tuo tuoksulle raikasta merellistä vivahdetta. Tuoksun sydän on naisellinen ja kukkainen: ruusua ja pionia. Pohja on tuttu monista chypre-tuoksuistakin: myskiä, puisia vivahteita ja patsulia. Deep Euphoria on niitä tuoksuja, joiden kanssa ihokemiat kohtaavat tai sitten eivät. Tuoksu on hienostunut ja naisellinen, mutta pieni maskuliininen vivahde tekee sen, että tämä ei ole aivan kaikille. Omaan nenääni tuoksuu eniten mausteisuus, alun kirpakka valkopippuri, pehmeä ruusua sekä itämainen patsuli. Deep Euphoria uskaltaa olla erilainen, koska siinä ei ole nykyään monissa tuoksuissa olevaa makeutta vaan ainoastaan samanlaista omaperäistä mystistä tunnelmaa kuin hämyisessä baarin nurkassa. Tuoksun kesto ihollani on normaali reilut seitsemän tuntia.\nOliko joukossa tuttuja tuoksuja? Herättikö joku kiinnostuksen?\n*Tuoksut PR-näytteitä, saatu blogin kautta.\nPosted by Jonna H. at 7.30 20 kommenttia\nLabels: calvin klein, giorgio armani, givenchy, joulu, kauneus, korres, miestentuoksut, oriflame, tuoksut, tuotearvostelut\nKosmetiikkabloggaajien joulukalenteri luukku 24 – ...\nKosmetiikkabloggaajien joulukalenteri luukku 22 – ...\nLÖYTÖ – Vichy Slow Âge\nMies toivoi, joulupukki vastasi\nKlassikot osa 32 – Caudalie Beauty Elixir


HopefulRomantic - koruista rakkaudella: 10/02/12\nKesälomani kului erään pienen puhdeprojektin parissa. Nimittäin sain kunnian valmistaa työpaikan vauvajuhliin Bola-koruja. Luitte oikein, puhuin monikossa. Syksyn ja alkavan kevään aikana työpaikallamme peräti 5 ihmistä suuntautuvat hetkellisesti toisiin haasteisiin ja keskittyvät hoitamaan välillä ihmisistä sitä pienempää sorttia ;) Kuvat jälleen kiireessä, hämärässä otettuja :P tähän lienee kuitenkin jo totuttu?\nItse bolakorut ovat pirullisia kuvatessa, heijastaessa muuten ikityylikkään kuvaajankin ;) Vauvajuhlat, jossa nämä korut annettiin sujuivat kuulemma erinomaisen hyvin. Itse menetin tietenkin ääneni syysflunssan kourissa, joten tyydyin vain seuraamaan tapahtumia Facebookin salatusta maailmasta....\nLähettänyt Piia klo 10.12 1 kommentti:\nTunnisteet: kaulakorut, lasi, tilaustyöt


Puhelintulkkaus – Käännöstoimisto Apropos lingua Oy\nPuhelintulkkaus - Etätulkkaus\nPuhelintulkkaus on etätulkkauksen alalaji, jossa tulkkaus tapahtuu puhelimitse.\nEtätulkkaus on suurelle yleisölle vielä varsin tuntematon palvelumuoto, ja sitä käyttävät pääosin viranomaistahot, mm. sosiaalitoimistot. Puhelimitse tapahtuva etätulkkaus toteutetaan usein niin, että keskenään keskustelevat ja tulkkia tarvitsevat osapuolet ovat fyysisesti samassa tilassa, kun taas tulkki on omalla työpisteellään toisaalla. Tulkkiin otetaan yhteyttä, ja hän tulkkaa tilaisuuteen osallistuvien tahojen keskustelua konsekutiivisesti eli peräkkäistulkkauksena niin, että tulkattava ja tulkki puhuvat vuorotellen.\nPuhelintulkkauksen ehdoton valtti muihin tulkkausmuotoihin verrattuna on se, että sen avulla maantieteelliset välimatkat eivät ole esteenä tulkkaukselle. Tämä vaikuttaa alentavasti tulkkauskustannuksiin, mikä tekee puhelintulkkauksesta varsin edukkaan vaihtoehdon muille tulkkausmuodoille.\nPuhelintulkkaus onnistuu ryhmäpuhelun, tietokoneen taikka puhelimen kaiuttimen avulla. Palvelun laskutus tapahtuu kulloinkin voimassa olevan hinnastomme tulkkaustuntiveloituksen mukaan. Minimiveloitus on yksi (1) tunti.\nAlkaen 40 €/tunti\nneuvottelut, viranomaistapaamiset, palaverit, kokoukset


Jo 70 organisaatiota ”haravoi”\nOlet täällä: Alkuun / Uutiset / Jo 70 organisaatiota ”haravoi”\nAsumisen ja rakentamisen ePalvelut-hankkeessa toteutetun Harava –kyselypalvelun käyttäjämäärät ovat mukavasti kasvussa. Jo 70 organisaatiota on ottanut Haravan käyttöönsä ja palvelussa on toteutettu jo kaikkiaan noin 150 erilaista elinympäristöön kohdistuvaa karttapohjaista kyselyä.\nMaankäytön ja kaavoituksen lisäksi aiheina on viimeaikoina ollut mm. kulttuuriympäristön tuntemus, kaupunkilaisten tietoisuus strategiatyöstä, koulutien vaarapaikat, vieraslajihavainnot ja Saaristomeren tärkeät kohteet.\nUudet kyselyaiheet ovat innostaneet myös muita käyttäjiä perustamaan omia vastaavia kyselyitä. Harava –palvelun avulla tämä on helppoa, sillä jo olemassa olevan kyselyn rungon voi kopioida ja pienellä muokkauksella julkaista sen helposti uudelleen.\nHarava palveluun ja parhaillaan avoinna oleviin julkisiin kyselyihin pääset tutustumaan osoitteessa www.eharava.fi\nKategoriassa: Uutiset Avainsanoilla: Asumisen ja rakentamisen ePalvelut, Harava


Varsinais-Suomen Soodapuhallus Piikkiö - puhallustöitä Turun seudulla\nVarsinais-Suomen alueella asiakkaan luona, sekä omissa tiloissamme Piikkiössä\nSoodapuhallus on puhdistusmenetelmänä fiksu, koska se puhdistaa erilaisia materiaaleja ja mitä tahansa, pintakerroksissa jopa kerroksittain. Soodapuhallus on puhdistusmenetelmänä hellävarainen. Siksi se soveltuu lähes kaikkin kohteisiin koska se ei vahingoita pintaa.\nSoodapuhalluksella voidaan puhaltaa ohuitakin materiaaleja. Siksi soodapuhallus on hyvä myös materiaaleille kuten lasikuitu, puu, tiili, lasi, erilaiset metalliseokset, teräs, muovi, kivi jne.\nSoodapuhelluksessa ei käytetä liuottimia, joten soodapuhallus säästää luontoa. Sooda on natriumvetykarbonaattia (NaHCO3) jossa ei ole liuottimen haittaa. Soodapuhalluksessa pölyhaittaa vähennetään käyttämällä puhalluksen yhteydessä vettä.\nSoodapuhallusta tehdään paikan päällä tai voit tuoda puhdistettavan tavaran paikan päälle.\nLasikuulapuhalluksessa käytetään hienojakoista jauhomaista lasia, joka puhdistaa soodapuhallusta tehokaammin kovan materiaalinsa ansiosta.\nLasikuulapuhallus puhaltaa pinttyneemmänkin kohteen, kuten ruostumattomat, haponkestävät, kuparit, messingit, alumiinit ja teräkset, kumin ja lasin.\nLasikuulapuhalluksessa pinta on valmis maalattavaksi tai sinkattavaksi. Muuta pohjakäsittelyä ei tarvita.\nMyös lasikuulapuhallus on puhallettavan kohteen pinnalle ystävällinen; se ei vahingoita pintaa eikä poista kohteen pintakerrosta.\nMoottoriajoneuvoihin lasikuulapuhallus soveltuu erinomaisesti! Moottoripyörät ja autot on helposti puhdistettavissa ennen uutta maalipintaa.\nHieno lasimurska, alle 0,5 mm, paikkaa hiekkapuhalluksen ja soodapuhalluksen välissä olevaa rakoa.\nSoodapuhallus ei vahingoita pintaa ollenkaan, mutta siksipä se ei poista ruostettakaan.\nMyöskin maalausta varten sooda täytyy poistaa huolella.\nHiekka puhdistaa hyvin, mutta jälki on monesti sietämättömän karua.\nLasimurska on puhalteena lähes ideaalinen; ei jätä mitään kalvoa maalarin kiusaksi ja ruosteetkin poistuvat yleensä kertavedolla. Toimii myös esim. pintapeltien puhalluksessa. Lasi jättää peltipinnoille kevyen mattauksen joka on erittäin hyvä tartuntapinta pohjamaalaukselle.\nLasimurskapuhaltamalla voidaan puhdistaa pakkelia, maalia, ruostetta ja likaa hellävaraisesti.\nKäyttämämme lasimurska on myrkytöntä ja vaaratonta kierrätyslasista valmistettua.\nOlemme toteuttaneet mm. Eduskuntatalon ikkunat lasimurskapuhaltamalla.\nKuvia tekemistämme puhdistustöistä\nVeneen pohjan puhdistus soodapuhdistuksella on turvallinen ja tehokas tapa. Soodapuhallus ei vahoingoita veneen pintaa, vaikka se poistaa tehokkaasti myrkkymaalit, vanhan lakan ja levän.\nTurha tuskailla veneen pohjan puhdistuksen kanssa, kun soodapuhallus tekee sen turvallisesti, tehokkaasti ja myrkyttömästi!\nVeneen puhdistuksessa suosittelemme myös vaihtoehtoista tapaa puhdistaa veneen pohja lasikuulapuhalluksella. Puhdistusmenetelmä on sama, mutta aine eri.\nLasikuulapuhalluksella veneenpohjan puhdistaminen käy vaivattomasti sekä siististi ja oikein tehtynä lasikuulapuhallus ei vaurioita gelcoat pintaa. Me olemme kehittäneet omat suojausmenetelmät, joita käyttämällä pölyn leviäminen jää hyvin pienelle alueelle. Puhallettava vene, sekä veneen ympäristö jää siistiksi.\nVeneen pohjan puhdistus\nSivun kuvissa on meidän menetelmällä tehtyä kuusipaneelia, joka on käsitelty harmaalla saunavahalla.\nOlemme puhaltaneet Eduskuntatalon ikkunat lasimurskalla.\nKun haluat puhdasta ja soodapuhdasta, soita!\nJukka Halkosalmi 050 5226390\nVanhanunnantie 90 21500 PIIKKIÖ\nCopyright © 2020 Varsinais-Suomen Soodapuhallus design: samione.fi Original theme by Themefisher.


Taloesittely Tampere 26.05.2019 - Ainoakoti\n26.05.2019 klo 13-15\nTervetuloa Ainoakodin taloesittelyyn Tampereen Vehmaisiin. Esittelyssä Ainoa Idea 148 asiakkaan toivomusten mukaan muokattuna.\nKaksi kerroksinen talo, jossa kolme makuuhuonetta ja runsaasti yhtenäistä avointa tilaa. Autokatos kytkettynä talon kylkeen, jonka yhteydessä suuri noin 10 m2 varasto. Autokatoksen ja varaston päällä suuri parveke/kattoterassi. Lisävarusteina mm. saunan lasiseinä, iso terassi talon takana, ja rapattu julkisivu.\nLisäksi vesikiertoinen lattialämmitys ja lämmönlähteenä maalämpö.\nTervetuloa tutustumaan Ainoakodin helppouteen ja laadukkuuteen!\nHuoneistoala 128 m² / Kerrosala 148 m²\nPaikka: Kauppilankuja 4, 33730 Tampere\nAjo-ohje: Kääntyessäsi Kaukaniemenkadulta Kauppilankujalle on talo toinen oikealla. Navigaattori ei välttämättä löydä Kauppilankujaa, joten kannattaa hakea Kaukaniemenkadulla.\nAika: 26.05.2019 klo 13-15\nK-Rauta Kaukajärvi, Tampere


Job Varastotyöntekijä Helsinki-Uusimaa VMP Group / Bework Oy - Työtarjoukset | fi.wypr.eu\nPääsivu / Helsinki-Uusimaa / Varastotyöntekijä VMP Group / Bework Oy\nJob Varastotyöntekijä Helsinki-Uusimaa VMP Group / Bework Oy - Työtarjoukset\nVMP Varamiespalvelu on lähes 30 vuotta toimialaa kehittänyt, yksi Suomen johtavista henkilöstöpalvelualan yrityksistä, jonka ydinosaamista on henkilöstövuokraus ja rekrytointi kaikille toimialoille. Meillä on ilo tarjota osa-aikaisia ja vakituisia työtehtäviä vuosittain 3 000 asiakasyrityksen palveluksessa yli 12 000 työntekijälle. Olemme Reiluja vuokratöitä -auktorisoitu henkilöstöpalveluyritys. www.vmp.fi Varastotyöntekijä Vantaalle! TEHTÄVÄSSÄ TOIMIT asiakkaamme tiloissa Vantaalla, Helsinki-Vantaa lentokentän läheisyydessä. Työnkuvana on varastokeräilyä ja hyllytystä trukeilla. Tuotetarjonta on laaja ja työssä korostuu tarkkuus ja huolellisuus. ETSIMME TEHTÄVÄÄN henkilöitä, joilla on aikaisempaa kokemusta varastoalalta sekä kokemusta työntömasto- ja vastapainotrukin ajamisesta. Työssä korostuvat huolellisuus ja numerotarkkuus, sillä nimikkeet vaihtelevat paljon. Jos edellä mainitut asiat kuvaavat sinua, ja jos olet lisäksi oma-aloitteinen tiimipelaaja, saatat olla hakemamme henkilö! Tehtävässä vaaditaan myös sujuvaa suomen kielen taitoa. TARJOAMME määräaikaisen työsuhteen, alkuun arviolta elokuun loppuun asti, jonka jälkeen katsotaan mahdollinen jatko. Haettu tehtävä täytetään mahdollisimman pian. Työ on kokoaikatyötä, jota tehdään kahdessa vuorossa 6-18 välillä (joka kolmas viikko ilta). Palkkaus sopimuksen mukaan (Kaupan alan TES).\nTyönantajan nimi: VMP Group / Bework Oy\nTyönantajan osoite: Arkadiankatu 4-6 c, 2. krs, 00100 HELSINKI\nAsentaja, raskas autokalusto -\nHaemme asiakkaallemme RASKAANKALUSTON ASENTAJAA. Toivomme kokemusta maanrakennuskoneiden ja/tai ajoneuvonostureiden asennuksista ja korjauksista. Työtä on tarjolla sekä pajalla Espoossa että kentällä Etelä-Suomen alueella.\nSihti Etelä-Suomi Oy - 2016-05-11 - Helsinki-Uusimaa\nAsiakkaamme Bookers Finland Oy hakee asiakastapaamisten buukkaajia vakinaisiin työsuhteisiin vahvan liiketoiminnan kasvun vuoksi. Miksi hakisin juuri tätä työpaikkaa? Bookers Finland\nSihti Etelä-Suomi Oy - 2016-03-04 - Helsinki-Uusimaa\nLaajennamme yritystämme ja etsimme nyt uusia tehokkaita sekä positiivisen asenteen omaavia ajanvaraajia mukaan nuorekkaaseen tiimiimme Vantaalle. Työtehtäviin kuuluu ilmaisten tuote-esittelyiden varaaminen puhelimitse. Työ on\nSortso Osuuskunta on yhteiskunnallinen, palkittu yritys, joka tuottaa sosiaali- ja terveydenhuollon palveluita koteihinn. Haeme Helsinkiin henkilökohtaisia avustajia vaikeavammaisille asiakkaillemme. Työ on päivittäisissä toimissa\nSortso Osuuskunta - 2016-02-15 - Helsinki-Uusimaa\nHumanlink Voimahyllytys (Humanlink Finland Oy) kuuluu Humanlink Baltic konserniin. Konseptejamme ovat VOIMAHYLLYTYS, VOIMAKASSA ja VOIMARYHMÄ-myyntipalvelut. Konseptimme työllistävät tällä hetkellä noin 300 henkilöä\nHumanlink Finland Oy - 2016-08-17 - Helsinki-Uusimaa\nJärvenpään seurakunta hakee hautausmaalle kausityöntekijöitä erimittaisiin työsuhteisiin huhti-lokakuun väliselle ajalle. Tehtäviin kuuluvat hautausmaiden ja\nJärvenpään seurakunta - 2016-02-15 - Helsinki-Uusimaa\nTahdotko mukaan tarjoamaan piirikunnan parasta palvelua? Amarillon tarina alkaa syvältä Texasin sydämestä ja Helsingin Amarillo on löytänyt paikkansa keskeiseltä paikalta Mikonkadulta. Mausteiset makuelämykset ja\nSecuritas Oy - 2016-08-10 - Helsinki-Uusimaa\nTavernaki Avoin yhtiö - 2016-08-17 - Helsinki-Uusimaa\nRavintola Pirate / Casino Deli Oy - 2016-04-12 - Helsinki-Uusimaa\nEtsimme reipasta, itsenäiseen työskentelyyn kykenevää keittiöalan osaajaa. Mahdollisuus työskennellä "seikkailullisissa merkeissä". Kesällä Talma Ski:ssä on monenlaista aktiviteettia: mm.\nTalma Ski Oy - 2016-04-12 - Helsinki-Uusimaa\nHaemme asiakkaallemme Bomat Oy:lle Helsinkiin kylmäkköä/tiimiesimiestä. Bomat on vuonna 1993 perustettu perheyritys, joka valmistaa käsintehtyjä tuoretuotteita asiakkaiden tarpeiden mukaan. Toimitusvarmuus, joustavuus sekä\nSihti Etelä-Suomi Oy - 2016-07-28 - Helsinki-Uusimaa\nMainio Vireen Vire Koti Lehtisaari tarjoaa ympärivuorokautisia hoivapalveluja ikäihmisille. Neljässä ryhmäkodissa on yhteensä 42 huonetta, kahdessa tasossa. Kaikissa Kummassakin kerroksessa on oma ruokailutila ja pohjakerroksessa\nMainio Vire Oy - 2016-08-10 - Helsinki-Uusimaa\nOpetusvirasto, Keinutien ala-aste Helsingin kaupungin opetusvirasto on Suomen suurin perusopetuksen, lukiokoulutuksen, ammatillisen koulutuksen ja oppisopimuskoulutuksen järjestäjä. Opetusviraston tehtäviin kuuluu myös nuorten\nHelsingin kaupunki. - 2016-05-22 - Helsinki-Uusimaa\nLuokanopettaja (tuntiopettaja) -\nJärvenpään kaupunki - 2016-03-11 - Helsinki-Uusimaa\nProjektipäällikkö, infra- ja maanrakentaminen -\nHaemme asiakkaallemme Empower PN Oy:lle projektipäällikköä Jakeluverkkoliiketoiminnan kasvuun. Projektipäällikkönä päätehtävänäsi on vastata projektien johtamisesta maanrakennus painotuksella\nEtsimme nyt asiakkaallemme RAKENNUSSIIVOOJIA HELSINKIIN! Työtehtävän kuvaus Työtehtäviisi kuuluu monipuoliset rakennussiivoustyöt asiakkaamme työmailla pääkaupunkiseudun alueella. Hakijan profiili Olet etsimämme\nUniflex Suomi Oy - 2016-05-02 - Helsinki-Uusimaa\nEtsimme sairaanhoitajia ja sairaanhoidon opiskelijoita kesätöihin pääkaupunkiseudulle. Hyks Vatsakeskuksessa on mahdollisuus työskennellä akuutin erikoissairaanhoidon osastoilla, jotka tarjoavat mahdollisuuden kehittyä\n3 Step IT on tietotekniikan palveluyritys, joka tarjoaa asiakkaalle uudenlaisen tavan hankkia it-laitteita. Kokonaispalvelun avulla asiakkaat voivat hallita it-laitteiden rahoitusta, käyttöä ja uusimista kustannustehokkaasti, läpinäkyvästi\nPoolia Suomi Oy - 2016-04-19 - Helsinki-Uusimaa\nInhouse Partners Oy - 2016-03-23 - Helsinki-Uusimaa\nSwahili teacher -\nMaison de Quartier Oy - Kielipalvelut.net is recruiting new language trainers for Swahili language (swahilin kielen kouluttaja). We're the leading private language school for adults in a professional\nHaemme Espooseen TASOITETYÖNTEKIJÄÄ Sinulla on monipuolinen alan kokemus esim. lattioiden tai seinien tasoitetöistä. Olet suvereeni ammattilainen koneellisessa tasoitetöissä. Edellytämme: - Voimassa olevaa työturvakorttia\nTekninen kiinteistönhoitaja -\nHaemme ammattitaitoista teknistä kiinteistönhoitajaa vaativien liikekiinteistöjen huoltotehtäviin Helsinkiin. ISS:n kiinteistöjen ylläpitopalvelut tuottaa mm. liike-, teollisuus- ja julkisten kiinteistöjen teknisiä\nISS Palvelut Oy - 2016-05-18 - Helsinki-Uusimaa\nToimistotyöntekijä, projektityöntekijä -\nOsa-aikainen projektityöntekijä Surunauha ry on valtakunnallinen vertaistukijärjestö, jonka tavoitteena on tukea läheisen itsemurhan kokeneiden selviytymistä ja lisätä avoimuutta itsemurhista puhuttaessa. Toiminnassamme\nSurunauha ry - 2016-02-15 - Helsinki-Uusimaa\nTuote- ja vaatesuunnittelijat\nMETOS valmistaa ja markkinoi ammattikeittiölaitteita ja -kalusteita. Kehityksemme perustuu asiakkaidemme liiketoiminnan ja liiketoimintaympäristön ymmärtämiseen. Metos on markkinajohtaja Pohjoismaissa, Baltian maissa sekä\nMetos Oy Ab - 2016-06-14 - Helsinki-Uusimaa\nTYÖPAIKKA KUVAUS Puolustusvoimat on arvostettu, nykyaikainen valtion työnantaja, joka tarjoaa monipuolisia ja haasteellisia tehtäviä 12 000 työntekijälle eri puolilla Suomea. Tutkimusten mukaan henkilökunnan keskuudessa\nPuolustusvoimat - 2016-07-15 - Helsinki-Uusimaa\nHaetaan vientimyyjää hunajantuotannon laitteita valmistavaan yritykseen. Myynti keskittyy ulkomaille joten sujuva englanninkielen taito on välttämättömyys. Muu kielitaito katsotaan eduksi (mm. Ranska, Saksa, Espanja, Portugali,\nParadise Honey Oy - 2016-02-15 - Helsinki-Uusimaa\nYhdistelmä ikuormaauton (kasetti)kuljettaja -\nPolarPro Logistiikka Oy on kotimainen, henkilöstöratkaisuihin erikoistunut yritys. Toimintaperiaatteemme on tarjota laadukasta työvoimaa laadukkaisiin työtehtäviin, logistiikan, teollisuuden, toimistojen ja palvelualojen tarpeisiin.\nPolarPro Logistiikka Oy - 2016-04-19 - Helsinki-Uusimaa\nsite syntyy 7.8889288902283 sekuntia


Analyysi - Paikkatietoikkuna Etusivu Karttaikkuna Ajankohtaista Uutisia Käyttäjätiedotteet Tapahtumakalenteri Inspire-toimeenpano Inspire-direktiivi Direktiivi, laki ja asetus Täytäntöönpanosäännöt Toteutusaikataulu Eurooppalainen Inspire-yhteistyö Kunnat Inspire-toimeenpanon tilanne kunnissa Kansallinen aineistoluettelo Velvoitetut viranomaiset Seuranta ja raportointi Inspire-tuki Tietotuotemäärittelyt Tietotuoteryhmät Luettelopalvelu Metatiedot Aineistojen kuvailu Palvelujen kuvailu Paikkatietohakemisto Metatietojen ylläpitotavat Verkkopalvelut Katselupalvelu Latauspalvelu Koulutus Arkisto Kansallinen yhteistyö Paikkatietoverkosto Tapahtumat Strategia ja viestintä Menneet tapahtumat Palveluarkkitehtuuri Menneet tapahtumat Tietotuotteet Menneet tapahtumat Katsaukset Ohjausryhmä Arkisto Kärkiteema 2015: Yhteistyömalli Kärkiteema 2015: Kilpailukyky Kärkiteema 2015: Laadunhallinta Paikkatietoasiain neuvottelukunta Kokousmuistiot Laajennettu sihteeristö Julkaisuja Avoin paikkatieto Paikkatietostrategia Paikkatietoselvitys Viitearkkitehtuuri Paikkatiedon laatu Standardit ja suositukset Sanastot Raportteja Paikkatiedot terveydenhuollossa Positio-lehti Uusin lehti Lehden tilaus Kirjoittajille Mediakortti Palveluhakemisto Tietoa ilmoittajille Arkisto Lehdet 2017 2016 2015 2014 2013 2012 2011 2010 2009 2008 Tietoa Paikkatietoikkunasta Mikä Paikkatietoikkuna? Kysytyimmät Seuraa meitä Mukana Paikkatietoikkunan karttaikkunassa Yhteystiedot Oskari-ohjelmisto ja -verkosto Käyttöehdot ja sopimukset Paikkatietoikkunan käyttöehdot Karttajulkaisun käyttöehdot Verkkopalvelusopimus tiedon tuottajille Karttaikkunan käyttöohjeet Tervetuloa Hakutoiminnot Karttatyökalut Karttatasojen valinta Karttajulkaisu Teemakartat Analyysi Kohdetietojen ylläpito Kirjaudu sisään på svenska\nEtusivu Tietoa Paikkatietoikkunasta Karttaikkunan käyttöohjeet Analyysi Käyttöohje: Karttaikkunan Analyysi-toiminto Käyttöohjeet Yleisohje Työkalut Haku Karttatasot Karttajulkaisu Teemakartat Analyysi Analyysi-toiminnon avulla voit tehdä tilastollisia paikkatietoanalyyseja. Aineistoina voit käyttää karttatasoja, jotka sisältävät kohdetietoja. Ne on merkitty karttatasolistalla -kuvakkeella. Toiminto on käytettävissä vain kirjautuneille käyttäjille. Voit rekisteröityä ja kirjautua sisään täällä. Menetelmä Analyysit tehdään analyysimenetelmillä. Seuraavassa on kuvattu tarjolla olevat menetelmät sekä miten niitä käytetään. Vyöhyke Vyöhyke-menetelmän avulla voit lisätä yhden tai useamman valitsemasi kohteen ympärille haluamasi kokoiset vyöhykkeet. Vyöhykeanalyysia voidaan hyödyntää mm. tutkittaessa koulupiirejä, kun halutaan tietää, kuinka monta lasta asuu yhden kilometrin säteellä koulusta. Kuva: Kohteille (vasemmalla) on piirretty 100 metrin vyöhykkeet (oikealla) ympärille. Näin lasket vyöhykkeen: Valitse mille kohteelle haluat lisätä vyöhykkeen. Klikkaa kohdetta kartalla, käytä suodatusta, hae kohde paikkahaulla tai tee valinta kohdetyökaluilla. Valitse menetelmäksi Vyöhyke. Anna vyöhykkeen koko joko metreinä tai kilometreinä. Valitse mukaan otettavat ominaisuustiedot. Voit valita enintään kymmenen ominaisuustietoa, jotka periytyvät valituilta kohteilta vyöhykkeelle. Anna analyysille lopputulosta kuvaava nimi. Määrittele kohteille ulkoasu. Paina "Tee analyysi". Lopputuloksena syntynyt analyysitaso näkyy kartalla ja aineistolistalla. Voit tarkastella tason ominaisuustietoja klikkaamalla Kohdetiedot-painiketta mittakaavasäätimen alapuolella. Tunnuslukujen laskenta Tunnuslukujen laskenta -menetelmän avulla voit laskea valitsemillesi kohteille tunnuslukuja kohteiden ominaisuuksien perusteella. Näin lasket tunnusluvut: Valitse kohteet, joille tunnusluvut lasketaan. Klikkaa kohdetta kartalla, käytä suodatusta, hae kohde paikkahaulla tai tee valinta kohdetyökaluilla. Valitse menetelmäksi Tunnuslukujen laskenta. Valitse laskettavat tunnusluvut:\nKohteiden lukumäärä: Analyysissa mukana olevien kohteiden lukumäärä Summa: ominaisuustiedon arvojen yhteenlaskettu arvo Pienin arvo (minimi): pienin ominaisuustiedon arvoista Suurin arvo (maksimi): suurin ominaisuustiedon arvoista Keskiarvo (aritmeettinen keskiarvo): ominaisuustiedon arvoista laskettava keskimääräinen arvo Keskihajonta: ominaisuustiedon arvoista laskettava keskimääräinen poikkeama Mediaani: arvoltaan keskimmäinen ominaisuustiedon arvoista Tietosuojattujen kohteiden lukumäärä: niiden kohteiden, joiden arvoa ei voida esimerkiksi henkilötietosuojasyistä ottaa mukaan laskentaan, lukumäärä Valitse ominaisuustiedot, joille tunnusluvut lasketaan. Voit valita enintään kymmenen ominaisuustietoa. Anna analyysille lopputulosta kuvaava nimi. Määrittele kohteille ulkoasu. Paina "Tee analyysi". Lopputuloksena syntynyt analyysitaso näkyy kartalla ja aineistolistalla. Voit tarkastella tason ominaisuustietoja klikkaamalla Kohdetiedot-painiketta mittakaavasäätimen alapuolella. Huom! Tekstiä sisältäville ominaisuustiedoille voi laskea ainoastaan kohteiden lukumäärän. Jos kohteiden lukumäärä ei ole valittuna, tekstiä sisältäviä ominaisuustietoja ei oteta mukaan analyysin lopputulokseen. Yhdiste Yhdiste-menetelmän avulla voit yhdistää valitsemasi kohteet yhdeksi kohteeksi. Alkuperäisten kohteiden ominaisuudet eivät periydy yhdistetylle kohteelle. Kuva: Vasemmalla näkyvät kaikki Oulun seudun väestöruudut. Oikealla Oulun kaupungin alueella sijaitsevat väestöruudut on yhdistetty yhdeksi kohteeksi. Näin teet yhdisteen: Valitse, mitkä kohteet haluat yhdistää. Klikkaa kohdetta kartalla, käytä suodatusta, hae kohde paikkahaulla tai tee valinta kohdetyökaluilla. Valitse menetelmäksi Yhdiste. Anna analyysille lopputulosta kuvaava nimi. Määrittele kohteille ulkoasu. Paina "Tee analyysi". Lopputuloksena syntynyt analyysitaso näkyy kartalla ja aineistolistalla. Voit tarkastella tason ominaisuustietoja klikkaamalla Kohdetiedot-painiketta mittakaavasäätimen alapuolella. Leikkaus Leikkaus-menetelmän avulla voit leikata kohteita toisen tason kohteiden geometrioilla. Analyysin lopputulokseen otetaan mukaan ne leikattavien kohteiden osat, jotka ovat leikkaavan geometrian alueella. Kuva: Taustalla olevia väestöruutuja on leikattu ympyräkohteella. Näin teet leikkauksen: Valitse, mitä kohteita haluat leikata. Klikkaa kohteita kartalta, käytä suodatusta, hae kohde paikkahaulla tai tee valinta kohdetyökaluilla. Valitse menetelmäksi Leikkaus. Valitse leikattava taso. Kyseisen tason kohteita leikataan leikkaavan tason kohteilla. Valitse leikkaava taso. Kyseisen tason kohteilla leikataan leikattavan tason kohteita. Valitse mukaan otettavat ominaisuustiedot. Voit valita enintään kymmenen ominaisuustietoa, jotka periytyvät leikattavan tason kohteilta leikkauksen lopputuloksena syntyville kohteille. Anna analyysille lopputulosta kuvaava nimi. Määrittele kohteille ulkoasu. Paina "Tee analyysi". Lopputuloksena syntynyt analyysitaso näkyy kartalla ja aineistolistalla. Voit tarkastella tason ominaisuustietoja klikkaamalla Kohdetiedot-painiketta mittakaavasäätimen alapuolella. Leikkaavien kohteiden suodatus Leikkaavien kohteiden suodatus -menetelmän avulla voit valita leikattavalta tasolta kohteita leikkaavan tason kohteiden perusteella. Menetelmä poikkeaa leikkauksesta siten, että lopputulokseen otetaan mukaan kokonaisia kohteita, kun taas leikkauksessa leikataan kohteita. Kuva: Vasemmalla on merkitty valkoisella leikattavan tason kohteet (palvelupisteet). Näitä on leikattu kuntajaolla siten, että lopputuloksena näytetään ainoastaan Vantaalla sijaitsevat kohteet, jotka on merkitty punaisella oikealla olevassa kartassa. Näin suodatat leikkaavia kohteita: Valitse, mitä kohteita haluat suodattaa. Klikkaa kohteita kartalta, käytä suodatusta, hae kohde paikkahaulla tai tee valinta kohdetyökaluilla. Valitse menetelmäksi Leikkaavien kohteiden suodatus. Valitse alkuperäinen taso, jolta kohteet valitaan leikkaavan tason kohteiden perusteella. Valitse leikkaava taso. Alkuperäisen tason kohteet valitaan tämän tason kohteiden perusteella. Valitse mukaan otettavat kohteet. Lopputulokseen voidaan ottaa mukaan leikkaavat tai sisältyvät kohteet. Leikkaavat kohteet ovat osittain tai kokonaan leikkaavan tason kohteiden sisäpuolella. Sisältyvät kohteet ovat kokonaan leikkaavan tason kohteiden sisäpuolella. Valitse mukaan otettavat ominaisuustiedot. Voit valita enintään kymmenen ominaisuustietoa, jotka periytyvät alkuperäisen tason kohteilta. Anna analyysille lopputulosta kuvaava nimi. Määrittele kohteille ulkoasu. Paina "Tee analyysi". Lopputuloksena syntynyt analyysitaso näkyy kartalla ja aineistolistalla. Voit tarkastella tason ominaisuustietoja klikkaamalla Kohdetiedot-painiketta mittakaavasäätimen alapuolella. Analyysitasojen yhdiste Analyysitasojen yhdiste -menetelmän avulla voit yhdistää useita eri analyysitasoja, joilla on samat ominaisuustiedot. Analyysitaso on analyysin lopputuloksena syntyvä taso. Esimerkiksi jos olet tehnyt saman analyysin kahdelle alueelle, voit yhdistää syntyneet analyysitasot yhdeksi. Kuva: Vasemmalla on sinisellä Espoon väestöruudut ja oranssilla Vantaan väestöruudut. Oikealla Espoon ja Vantaan väestöruudut on yhdistetty yhdeksi alueeksi. Näin yhdistät analyysitasoja: Valitse analyysitaso, jonka haluat yhdistää muihin tasoihin. Tason on oltava analyysin lopputuloksena syntynyt taso. Valitse menetelmäksi Analyysitasojen yhdiste. Valitse valittuun tasoon yhdistettävät tasot. Tasojen on oltava analyysin lopputuloksena syntyneitä tasoja, joilla on samat ominaisuustiedot. Voit valita useampia tasoja. Valitse mukaan otettavat ominaisuustiedot. Voit valita enintään kymmenen ominaisuustietoa, jotka periytyvät yhdistettävien tasojen kohteilta lopputuloksena syntyvän tason kohteille. Anna analyysille lopputulosta kuvaava nimi. Määrittele kohteille ulkoasu. Paina "Tee analyysi". Lopputuloksena syntynyt analyysitaso näkyy kartalla ja aineistolistalla. Voit tarkastella tason ominaisuustietoja klikkaamalla Kohdetiedot-painiketta mittakaavasäätimen alapuolella. Vyöhykkeet ja sektorit Vyöhykkeet ja sektorit -menetelmän avulla voit lisätä useita vyöhykkeitä ja sektoreita valittujen kohteiden ympärille. Kuva: Pisteelle on laskettu vyöhykkeet ja sektorit. Lopputuloksessa on kuusi vyöhykettä ja kaksitoista sektoria. Näin lasket vyöhykkeet ja sektorit: Valitse mille kohteelle haluat laskea vyöhykkeet ja sektorit. Klikkaa kohdetta kartalla, käytä suodatusta, hae kohde paikkahaulla tai tee valinta kohdetyökaluilla. Valitse menetelmäksi Vyöhykkeet ja sektorit. Anna vyöhykkeiden koko joko metreinä tai kilometreinä. Anna vyöhykkeiden lukumäärä. Kohteella voi olla enintään 12 vyöhykettä. Anna sektorien lukumäärä. Kohteella voi olla enintään 12 sektoria. Valitse mukaan otettavat ominaisuustiedot. Voit valita enintään kymmenen ominaisuustietoa, jotka periytyvät valituilta kohteilta lopputuloksena syntyville vyöhykkeille ja sektoreille. Anna analyysille lopputulosta kuvaava nimi. Määrittele kohteille ulkoasu. Paina "Tee analyysi". Lopputuloksena syntynyt analyysitaso näkyy kartalla ja aineistolistalla. Voit tarkastella tason ominaisuustietoja klikkaamalla Kohdetiedot-painiketta mittakaavasäätimen alapuolella. Muutoksen laskenta Muutoksen laskenta-menetelmän avulla voit laskea muutoksen kahden eri karttatason välillä. Karttatasot esittävät samaa aineistoa eri aikoina. Esimerkiksi voit laskea miten väkiluku on muuttunut viiden vuoden aikana valitulla alueella. Kuva: Väestöruuduille on laskettu muutos vuosina 2010-2014. Punaisella on merkitty ne ruudut, joissa väkiluku on kasvanut. Sinisellä on merkitty ne ruudut, joissa väkiluku on laskenut. Näin lasket muutoksen eri karttatasojen välillä: Valitse taso, joka sisältää aikaisemman ajankohdan tiedot. Valitse menetelmäksi Muutoksen laskenta. Tarkista, että aikaisemman ajankohdan tiedot sisältävä taso on oikea. Valitse vertailtava ominaisuustieto aikaisemmalta ajankohdalta. Tämän arvoja verrataan myöhäisemmän ajankohdan vertailtavan ominaisuustiedon arvoihin. Valitse taso, joka sisältää myöhäisemmän ajankohdan tiedot. Valitse vertailtava ominaisuustieto myöhäisemmältä ajankohdalta. Tämän arvoja verrataan aikaisemman ajankohdan vertailtavan ominaisuustiedon arvoihin. Valitse yhdistävä ominaisuustieto. Sen on määritettävä yksikäsitteisesti, mistä kohteesta on kyse molemmilla tasolla. Anna analyysille lopputulosta kuvaava nimi. Klikkaa "Avaa kohdetietotaulukko analyysin valmistuttua.", jos haluat, että kohdetiedot näytetään analyysin valmistuttua. Määrittele kohteiden esitystapa. Paina "Tee analyysi". Lopputuloksena syntynyt analyysitaso näkyy kartalla ja aineistolistalla. Voit tarkastella tason ominaisuustietoja klikkaamalla Kohdetiedot-painiketta mittakaavasäätimen alapuolella. Muutostiedot löytyvät sarakkeesta "Muutos t2-t1", jossa t2 on myöhäisempi ajankohta ja t1 aikaisempi ajankohta. Yhdistäminen sijainnin perusteella Yhdistä kohdetason ominaisuustiedot lähdetason ominaisuustietoihin kohteiden sijainnin perusteella. Kuva: Kohdetason (tieliikenneonnettomuudet) ja lähdetason (postinumeroalueet) ominaisuustiedot on yhdistetty sijainnin perusteella. Näin tieliikenneonnettomuuksista tiedetään, millä postinumeroalueella ne ovat tapahtuneet. Näin yhdistät ominaisuustiedot sijainnin perusteella: Valitse kohdetaso eli taso, jonka ominaisuustietoihin lähdetasolta haetut ominaisuustiedot yhdistetään. Voit halutessasi suodattaa kohteita. Valitse menetelmäksi Yhdistäminen sijainnin perusteella. Valitse lopputulokseen kohdetasolta mukaan otettavat ominaisuustiedot. Voit valita enintään kymmenen ominaisuustietoa, jotka kohdetason kohteilta lopputuloksena syntyvälle tasolle. Valitse lähdetaso eli taso, jonka ominaisuustiedoista yhdistettävät tiedot haetaan kohdetasolle. Voit halutessasi suodattaa kohteita. Valitse lähdetasolta lopputulokseen mukaan otettavat ominaisuustiedot. Voit valita enintään kymmenen ominaisuustietoa, jotka lähdetason kohteilta lopputuloksena syntyvälle tasolle. Valitse mukaan otettavat kohteet. Lopputulokseen voidaan ottaa mukaan leikkaavat tai sisältyvät kohteet. Leikkaavat kohteet ovat osittain tai kokonaan leikkaavan tason kohteiden sisäpuolella. Sisältyvät kohteet ovat kokonaan leikkaavan tason kohteiden sisäpuolella. Anna analyysille lopputulosta kuvaava nimi. Määrittele kohteille ulkoasu. Paina "Tee analyysi". Lopputuloksena syntynyt analyysitaso näkyy kartalla ja aineistolistalla. Voit tarkastella tason ominaisuustietoja klikkaamalla Kohdetiedot-painiketta mittakaavasäätimen alapuolella. Valitse aineisto Valitse aineisto Aineisto-osiossa näkyvät kaikki ne aineistot, jotka ovat näkyvillä kartalla ja joihin voit suorittaa analyyseja. Valitse yksi aineisto analyysin pohjaksi. Lisää karttatasoja voit hakea "Lisää karttatasoja"-painikkeella aukeavalta listalta. Voit käyttää aineistoja, joihin liittyy kohdetietoja. Nämä aineistot on merkitty -merkillä. Aineiston metatietoihin voit käydä tutustumassa klikkaamalla -painiketta. -painikkeella voi suodattaa aineistoa kohdetietoihin perustuen siten, että analyysiin tulee mukaan vain osa aineistosta. Jos painike on keltainen, aineistoon kohdistuu suodatuksia. Voit poistaa aineiston näkyvistä kartalta klikkaamalla aineiston vieressä olevaa -painiketta. Suodata kohteita karttatasolta Suodata kohteita karttatasolta suodatinpainikkeella. Voit suodattaa kohteita joko maantieteellisesti tai ominaisuustietojen perusteella. Maantieteellisessä suodatuksessa mukaan otettavat kohteet valitaan joko karttanäkymän rajaaman alueen tai kohdevalintojen perusteella. Analyysiin otetaan mukaan kaikki kohteet, vain kartalla näkyvät kohteet, vain kartalta valitut kohteet tai kohteet, jotka leikkaavat valittua kohdetta tai ovat valitun kohteen sisäpuolella. Kohteet voidaan valita myös niiden ominaisuustietojen perusteella. Käyttäjä voi määritellä ehtoja, joiden perusteella kohteet valitaan. Ehto on muotoa x=y, missä x on ominaisuustieto, = on vertailuoperaattori ja y = arvo. Ehto voisi olla esimerkiksi "väestö < 1000". Analyysiin otetaan mukaan ne kohteet, jotka täyttävät valitun ehdon. Voit lisätä ehtoja (+)-painikkeella ja poistaa (-)-painikkeella. Voit itse valita, haluatko, että kirjainkoko vaikuttaa valintoihin. Kun olet valinnut haluamasi suodattimet, klikkaa "Päivitä valinnat". Voit poistaa kaikki suodattimet klikkaamalla "Tyhjennä valinnat". Klikkaamalla "Peruuta" voit palata tekemään analyysia ilman muutoksia suodattimiin. Hae paikkahaulla Kohdista karttanäkymä haluamaasi sijaintiin paikkahaulla. Voit hakea paikkoja paikannimien, osoitteiden ja kiinteistötunnusten perusteella. Voit luoda valittuun paikkaan väliaikaisen pisteen klikkaamalla Tuo analyysiin. Tämän jälkeen voit käyttää kyseistä pistettä analyyseissa. Kohdetyökalut Kohdetyökaluilla voit lisätä väliaikaisia kohteita, leikata kohteita ja valita kohteita rajaamalla ne piirtämälläsi kuviolla. Lisää kartalle väliaikainen kohde Lisää väliaikainen kohde. Kohde voi olla piste, viiva tai alue. Se voi myös koostua useista kohteista. Väliaikaista kohdetta ei tallenneta. Se poistuu, kun suljet analyysi-toiminnon. Voit käyttää väliaikaista kohdetta analyysin pohjana. Lisää väliaikainen piste: Klikkaa haluamaasi sijaintia. Toista vaihe 1, jos haluat piirtää saman kohteeseen useampia pisteitä. Klikkaa Valmis. Poista piirtämäsi piste(et) klikkaamalla Peruuta. Piste näkyy aineistolistalla nimellä Väliaikainen piste x, jossa x on pisteen järjestysnumero. Lisää väliaikainen viiva: Piirrä viiva klikkaamalla alkupistettä ja taitepisteitä. Lopuksi kaksoisklikkaa päätepistettä. Klikkaa Valmis. Poista piirtämäsi viiva(t) klikkaamalla Peruuta. Viiva näkyy aineistolistalla nimellä Väliaikainen viiva x, jossa x on viiva järjestysnumero. Lisää väliaikainen alue Piirrä alue klikkaamalla kulmapisteitä. Lopuksi kaksoisklikkaa päätepistettä. Voit tehdä alueeseen reiällä pitämällä pohjassa ALT-näppäintä. Toista vaihe 1, jos haluat piirtää saman kohteeseen useampia alueita. Klikkaa Valmis. Poista piirtämäsi alue(et) klikkaamalla Peruuta. Alue näkyy aineistolistalla nimellä Väliaikainen alue x, jossa x on alue järjestysnumero. Leikkaa olemassa olevia kohteita Leikkaa olemassa olevia kohteita. Voit leikata viivoja tai alueita. Leikattava osa viivasta määritellään leikkauspisteillä. Leikattava osa alueesta määritellään joko leikkausviivalla tai leikkausalueella. Näin leikkaat viivan leikkauspisteillä: Valitse työkalu. Viivalle ilmestyvät leikkauspisteet. Ne on merkitty punaisilla "salmiakkikuvioilla". Jos viiva muodostaa ympyrän, pisteet ovat päällekkäin. Siirrä leikkauspisteitä haluamaasi kohtaan raahaamalla niitä hiirellä. Leikkauksen lopputulos on merkitty punaisella. Klikkaa lopuksi Valmis. Leikattu viiva näkyy aineistolistalla nimellä Väliaikainen viiva x, jossa x on viiva järjestysnumero. Kuva: Sinistä viivaa (luontopolku) leikataan punaisilla salmiakeilla merkityillä pisteillä. Oikeassa yläkulmassa on tarvittavan työkalun kuvake. Näin leikkaat alueen viivalla: Piirrä viiva leikattavan alueen yli. Klikkaa viivan taitepisteitä (mukaan lukien alkupiste) ja lopuksi kaksoisklikkaa päätepistettä. Siirrä taitepisteitä raahaamalla niitä hiirellä. Leikkauksen lopputulos on merkitty sinisellä. Jos haluat vaihtaa toiseen alueeseen, klikkaa sitä. Klikkaa lopuksi Valmis. Leikattu alue näkyy aineistolistalla nimellä Väliaikainen alue x, jossa x on alue järjestysnumero. Kuva: Alueen yli on piirretty viiva, jonka perusteella alue on leikattu kahtia. Eteläisempi alue on kuvassa valittuna. Punaisia "salmiakkeja" siirtämällä voit muuttaa leikattua aluetta. Oikeassa yläkulmassa on tarvittavan työkalun kuvake. Näin leikkaat alueen toisella alueella: Piirrä alue leikattavan alueen päälle. Klikkaa alueen kulmapisteitä ja lopuksi kaksoisklikkaamalla viimeistä kulmapistettä. Siirrä kulmapisteitä raahaamalla niitä hiirellä. Leikkauksen lopputulos on merkitty sinisellä. Jos haluat vaihtaa toiseen alueeseen, klikkaa sitä. Klikkaa lopuksi Valmis. Leikattu alue näkyy aineistolistalla nimellä Väliaikainen alue x, jossa x on alue järjestysnumero. Kuva: Alueen keskelle on piirretty toinen alue, joka on leikattu omaksi alueekseen. Oikeassa yläkulmassa on tarvittavan työkalun kuvake. Valitse kohteita geometrian avulla Valitse kohteet rajaamalla ne piirtämälläsi kuviolla. Ne kohteet valitaan, jotka leikkaavat piirtämääsi kuviota. Valinta kohdistuu vain valittuun karttatasoon. Piirrä jokin seuraavista geometrioista: Piste: Klikkaa haluttua sijaintia. Ne kohteet valitaan, joiden sisällä piste on. Viiva: Klikkaa viivan taitepisteitä (mukaan lukien alkupiste) ja lopuksi kaksoisklikkaa päätepistettä. Ne kohteet valitaan, jotka leikkaavat viivaa. Alue: Klikkaa alueen kulmapisteitä ja lopuksi kaksoisklikkaamalla viimeistä kulmapistettä. Ne kohteet valitaan, jotka ovat osittain tai kokonaan alueen sisällä. Suorakulmio: Paina hiiri pohjaan suorakulmion kulmassa ja vapauta se vastakkaisessa kulmassa. Ne kohteet valitaan, jotka ovat osittain tai kokonaan suorakulmion sisällä. Ympyrä: Paina hiiri pohjaan ympyrän keskipisteessä, vedä hiirtä poispäin keskipisteestä ja vapauta se ulkoreunalla. Ne kohteet valitaan, jotka ovat osittain tai kokonaan ympyrän sisällä. Määrittele ulkoasu Määrittele analyysin lopputuloksessa näytettäville kohteille. Ulkoasu on mahdollista määritellä erikseen pisteille, viivoille ja alueille: Pisteet: Määrittele pisteille symboli, koko ja väri. Viivat: Määrittele viivoille piirtotyyli, päätyjen ja kulmien esitystapa, leveys ja väri. Alueet: Määrittele alueiden reunaviivalle tyyli, kulmien esitystapa, leveys ja väri sekä alueelle täyttöväri tai täyttökuvio. Yhteystiedot


Viimeksi läpi kahlatut tuotantokaudet - Page 50 - Hohtoloota\nPost by Invictus » Mon Jan 07 2013 13:37\nUuden Dallas-sarjan ensimmäisen kauden viimeinen jakso tuli viikonloppuna ja täytyy sanoa, että vaikka ehdin ensimmäisen jakson perusteella tuomita sarjan paskaksi, niin se kuitenkin paransi menoaan kauden loppua kohden. Eihän tämä alkuperäiselle vertoja vedä ja sarjahan kantoi lähinnä alkuperäisten näyttelijöiden voimin mutta kuitenkin. Viimeisen jakson loppuhuipennus osattiin rakentaa hyvin ja onnistuttiin luomaan dramaattinen lopputwisti sekä J.R.:n ja John Rossin viimeiset repliikit saivat odottamaa lisää. Barnesin ja Ewingien sota sai uutta virtaa ja tämä kaikki saisi jo odottamaan toista kautta mutta... Kuten hyvin tiedetään Larry Hagman meni kuolemaan ja vaikka Bobby Ewing ja Cliff Barnes kehissä olisivatkin, kukaan ei voi väittää etteikö koko Dallasin kantava hahmo olisi J.R. Ewing ja etenkin hänen ja Barnesin keskinäinen inho on koko sarjan perusta. Eli toista kautta voinee tsiigata sen verran parin jakson ajan, että kuinka J.R.:n poistuminen hoidetaan ja kuinka häntä muistellaan mutta siihen se sitten saa jäädä. Ei näistä nuorista sälleistä ole samaan. Mutta ei tää ihan turha uusiolämmittely kuitenkaan ollutkaan. Kolme tähteä.\nPost by Singapore Sling » Tue Jan 08 2013 0:17\nCrime Storyn eka kausi! Kovis oli ja tykkäsin!\nPost by Invictus » Tue Jan 08 2013 9:17\nCrime Story on kova, vaikka siinä vaiheessa kun siirrytään Etelä-Amerikkaan, niin taso hiukan laskee.\nPost by Dutch » Mon Jan 14 2013 18:46\n1. Stargate Atlantis - Season 1 (Netflix)\nKyllä tästä uusi seurattava tuli. Päähenkilöt ovat ihan ok ja sanailulle jaksaa aina välillä nauraa. Kyllä tässä saippuassa silti voisi olla hieman vaihtelua maailmojen maisemissa.\nLast edited by Dutch on Mon Jan 28 2013 12:26, edited 2 times in total.\nPost by Kwyjibo » Sun Jan 20 2013 12:55\nJotenkin olin tähän asti selvinnyt näkemättä jaksoakaan Lostia, mutta päätin nyt ottaa selville mistä on kysymys, kun tätä tuolta Viaplaystä pystyy katselemaan. Ei tämä nyt ihan täysillä iskenyt, vaikka ihan katseltava olikin. Jaksoja kaudella on helvetisti, mutta silti tapahtumat etenevät melko hitaasti, eikä tässä oikeastaan selvinnyt vielä mitään. Myös joka jakson alussa olevat vanhan kertailut ovat melko ärsyttäviä. Pitää nyt kuitenkin ainakin tuo kakkoskausi vielä katsoa, jotta näkee mihin suuntaan sarja lähtee kehittymään.\nPost by GrimReaper » Wed Jan 23 2013 15:40\nKaikkien ah niin trendikkäiden vampyyrisarjojen tuiskeessa kaivoin viime viikolla kokoelman kätköistä katseltavaksi piiiiitkän tauon jälkeen pari vanhempaa vampyyreihin keskittyvää sarjaa, joista ensimmäistä tehtiin kaikkiaan vain yhden tuotantokauden verran ja toinen on minisarja:\nHerushingu (länsimaissa nimellä Hellsing) (2001-2002)\n- loistava, tyylitellysti animoitu ultraväkivaltainen japanilainen anime.\n- vain 13 jakson mittaisena ehkä lyhyt paketti mutta enempää ei kaipaakaan koska kaikki tarpeellinen tulee kerrottua eikä harhailla sivupoluille kuten pidempään kestävissä sarjoissa yleensä käy.\n- yksi monista vaihtoehtoisista näkemyksistä Van Helsingin suvun seikkailuista vampyyrijahdissa nykypäivän Lontoossa, pääosassa tässä versiossa vampyyrinmetsästäjä van Helsingin tytär kahden häntä auttavan vampyyrin kera.\n- toimii huomattavasti paremmin kuin monet muut van Helsing-sovitukset mitä olen nähnyt vuosien varrella.\n- ainakin minun R1-dvd-boksistani löytyy niin alkuperäinen japskiääniraita kuin enkkudubbauskin ja enkkutekstein.\n- suosittelen tyylikkään animen ystäville.\n- erinomainen 6-osainen brittiläinen minisarja poliisietsivästä (Jack Davenport, jonka monet muistanevat mm. sarjoista Coupling sekä Smash tai Pirates of the Caribbean -elokuvista), joka sotkeutuu hallituksen ylläpitämään vampyyreitä metsästävään poliisin salaiseen erikoisryhmään tutkiessaan kaverinsa yllättävää katoamista.\n- sarjan edetessä pohdiskellaan huomattavan paljon (välillä ehkä liikaakin) hyvyyden ja pahuuden todellista olemusta kun mietitään ovatko vampyyrit oikeasti pahoja.\n- mikäli nykyisten vampyyrisarjojen kiiltokuvamainen olemus ei niin innosta, suosittelen tätä hieman filosofisempaa vaihtoehtoa.\nPost by flimtrick » Fri Jan 25 2013 12:52\nKwyjibo wrote: Lost 1. kausi\nVoin kertoa että tulevissa kausissa homma etenee yhtä tahmeasti ja yhtä vähän niissä selviää mitään. Lähinnä tulee vaan uutta diibadaabaa joka ei enää loppupuolella jaksa kiinnostaa paskan vertaa. Joten tee itsellesi palvelus ja unohda tämä sarja.\nPost by Dutch » Mon Jan 28 2013 12:45\nNumeroidaan nyt sitten vielä katsotut kaudet.\n2. Stargate Atlantis - Season 2 (Netflix)\nNyt alkaa jo hivenen tökkiä maisemien yksipuolisuus ja kohdattujen kansojen samanlaisuus, enemmin örkkejä kiitos! Toisella kaudella lisääntynyt Sheppardin vitsitulva onneksi hieman laantui loppua kohden. Arrogantti McMay alkaa nousta suosikkihahmokseni ja silmä alkaa tykätä myös maturesta Dr. Weir'stä. Teyla on edelleen hieman liikaa sivussa ja odotan, että Jason Momoan Ronon saa Teylan hahmoon lisää puhtia ja muutenkin voisi rakentaa jaksoja kaksikon ympärille. Myös Mitch Pileggi ja Robert Davi nostivat kiinnostusta.\nNyt pistän sarjan tauolle ja katselen väliin hieman muuta ettei pääse kyllästymään.\n3. Twin Peaks - Season 1 (Netflix)\nVaimon kanssa molemmat samaa mieltä siitä, että osa hahmoista ja tapahtumista menee ihan eri tavalla kuin muisteltiin. Hyvä niin, sillä mukavampi fiilistellä kun ei ihan kaikkea muista.\nDale Cooperin maneerit jaksaa naurattaa edelleen. Muistelin, että nuoret Mädchen Amick ja Sherilyn Fenn olisivat olleet paremman näköisiä. Etenkin "aikuinen" Mädchen Amick näytti paljon paremmalta, itse asiassa, ihan saatanan namulta, Californicationissa. Norman piirakka maistuisi myös minulle.\nPost by Dogsoldier78 » Mon Jan 28 2013 13:28\nPäivitämpä minäkin... joulukuun puolenvälin jälkeen katsottuja.\nViinaan menevä Tommy Murphy on katkera kyttä Irlannista jonka erikoistaitona on puhua kenet tahansa puolelleen. Tästä onkin hyötyä kun hän tiiminsä kanssa soluttautuu rikollispiireiihin saadakseen tarvittavat todisteet tuomioita varten.\n- kuusi 1½ tunnin mittaista soluttautumis tarinaa. Synkän realistisen oloinen poliisisarja, loisto näyttelijä suorituksia.\n- mielenkiintoisia tarinan aiheita mutta jaksojen lyhyys pilaa jaksot. Nyt homma ratkaistaan 40 minuuttia lyhyemmässä ajassa joten tuntuu, että tarinat hutaistaan nopeasti läpi. OK katsottavaa silti.\n- jaksojen kesto yhä 50min mutta tällä kaudella tarinan taso parani. Vaikka joka jakso on oma juttunsa liittyvät ne kaikki samaan soluttautumis operaatioon. Tarina etenee sopivan hitaasti ja hahmoihin pääsee tutustumaan paremmin kuin aikaisemmin.\nRizzoli & Isles, seasons 2&3 ***\n- neiti-duo jatkaa rikosten ratkomista entiseen malliin. Todellakin entiseen, sillä mitään uutta ei oikeastaan ole hahmoihin/juoneen lisättyä. Tasapaksu poliisi-sarja jota tulee katsottua ihan vaan kauniiden päänäyttelijöiden vuoksi\nRoy ja Moss ovat kaksi omalaatuista nörttiä jotka työskentelevät suuryrityksen IT-tukihenkilöinä. Tukikohtanaan he pitävät rakennuksen kellaria, jossa voivat tehdä mitä haluavat. Arki muuttuu kun he saavat uuden osasto-päällikön, Jenin, joka ei tiedä tietokoneista yhtään mitään.\nHullun hauskaa menoa. Ensimmäinen kausi on täyttä nörttiyttä ja ehdottamasti sarjan paras. Kaksi muuta kauttakin naurattaa mutta taso putoaa aina välillä. osa syynä monesti siinä, kun tapahtumapaikat vaihtuvat toimiston ulkopuolelle.\nPlussaa tyylikkäistä peli aiheisista menuvalikoista joita mieluusti jäi aina seuraamaan. Ensimmäisellä kaudella mentiin C64 tyylisen tasohyppelyn tahtiin, toisella kaudella esimerkkinä selvästikin Mortal Kombat-mättöpeli ja viimeisellä kaudella klikkailtiin hiirellä ihan olan takaa.\nEDIT: Huomasin juuri, että tästä näkyy olevan neljäskin kausi olemassa... joutuneekohan tuon tilaamaan ulkomailta. Ainakaan itse ole nähnyt kotimaan kauppojen hyllyllä missään\nHienon britti-scifin amerikkalainen re-make. Homma alkaa tavallaan alusta, jonkin sortin rinnakkaisulottuvuus menoa?? Pilotissa vilahtaa yksi alkuperäisen sarjan jäsen joka tavallaan antaa "viestikapulan" uudelle porukalle.\nMeno ei paljoa eroa alkuperäisestä, mitä nyt efektit ovat hiukka parempia. Näyttelijät koostuu pääasiassa "kauniista ja nuorista", joista ei itselle ainakaan kukaan jäänyt erityisemmin mieleen. Tarinat aika lailla samaa tasoa kuin alkuperäisessä, jännä cliffhanger loppu, joten varmaankin tulee katsottua myös jatkossa... kyllä tämä pahimman sci-fi nälän vie mennessään.\nPost by Exterminator » Tue Jan 29 2013 15:02\nIt's Always Sunny In Philadlphia, kaudet 1 & 2. Ei tämä mitään ihan sitcomien perushuttua ainakaan ole, vähintään parista syystä. Sarjaahan on kuvattu iskulauseella "Seinfeld on crack" - mistä aasinsiltaa kulkien voidaan todeta, että ihan joka komediasarjan päähenkilöt eivät polta crackiä, haistele liimaa, seurustele transseksuaalin kanssa, työnnä naista puukolla uhkaavan ryöstäjän eteen ja juokse itse karkuun, uhkaile rahojaan odottavaa vuokraisäntää käsiaseella etc. Mutta tässä sarjassa moraali onkin täysin tuntematon käsite!\nToinen huomionarvoinen asia on se, miten sarjan näyttelijät ovat tehneet lähes kaiken itse. Luoneet, kehittäneet ja tuottaneet sarjan, ja vieläpä käsikirjoittaneetkin kaikki jaksot (paitsi yhden, ja yhden osittain). Iso respect!\nMcElhenneyn, Dayn, Howertonin ja Olsonin jengi vahvistui toisen kauden alussa vielä Danny DeVitolla, joka sopii ryhmä rämään hyvin ja on ilmeisimmin viihtynytkin, koska on edelleen (onko se nyt 8. kausi jo näytetty) mukana.\nOnhan tämä loistavaa kamaa ja naurattaa enemmän kuin kymmenen valmiiksi (yli-)taustanaurettua 70's Showta tai vastaavaa yhteensä. Suositellaan varauksetta Lootan hengenheimolaisille, eli varmaan sitten kaikille!\nPost by Dutch » Tue Jan 29 2013 15:08\nDogsoldier78 wrote: Rizzoli & Isles, seasons 2&3 ***\nAngie Harmon kelpaa\nPost by Dutch » Wed Jan 30 2013 19:24\n4. Bron/Broen (Netflix)\nHyvät uutiset ensiksi. Tämä katsottu kausi ei jää ainoaksi vaan vuoden lopulla pitäisi tulla ulos toinen kausi.\nTässä on selkeästi paras pääosakaksikko mitä olen poliisisarjoissa viime vuosina nähnyt Kinnamanin ja Enosin ohella The Killingissä. Sofia Helin tekee todella hyvää työtä sosiaalisesti kyvyttömänä omituisuutena ja renttumaiselta näyttävä Kim Bodnia esittää hyvin renttua. Erityisesti Helinin esittämän Saga Norénin suusta tulee hetkittäin sellaista tekstiä ettei naurua voi pidätellä.\nPohjoismaiseen tapaan alastomuutta ei kainostella eli ruudussa vilahtaa slarbaa, tussua ja tissiä. Tosin säästeliäästi. Väkivaltaa ei juuri ole, mutta muutama graafinen murhakuva ja ruumiinavaus nähdään. Ei sillä, että näin hyvin rullaava sarja kaipaisikaan mitään väkivaltamässäilyä.\nHeitän ihan pokkana, että pohjoismaiset poliisisarjat hakkaavat pääsääntöisesti muiden maiden tuotokset. Suosittelen ehdottomasti tätäkin ja Netflix on ainakin toistaiseksi ollut kultakaivos pohjoismaisia sarjoja ajatellen.\nPost by Cryptlord » Sat Feb 02 2013 11:55\n-Jotenkin vaikutti aluksi siltä että jokohan nyt on taso laskemassa kun ei meinannut oikein homma lähteä käyntiin. Mutta kyllähän sitä sitten taas loppua kohti kiihdyteltiin oikein reippaasti ja viimeisen jakson viimeiset hetket oli silkkaa timangia. Seiskakauden julkaisua odotellaan siis jo kärsimättömänä..\nPost by Dutch » Sat Feb 09 2013 20:18\n5. Stargate Atlantis - Season 3 (Netflix)\nEpätasaisin kausi tähän asti. Mukana aivan loistavia jaksoja kuten Common Ground (Sheppard ja wraith yhteistyössä) ja Vengeance (ötökkö-actionia ja ihmiswraith-Michael). Toisaalta sitten useita heikkoja jaksoja (esim. replikaattori-jaksot) ja todella surkeita jaksoja kuten Tao of Rodney ja The Real World. Toivottavasti myös Lucius Lavin nähtiin viimeisen kerran vaikka sen jaksoissa onkin aina isoryntäisiä patavahteja. Carsonin kuolema hieman mietityttää sarjan tasoa ajatellen.\nPost by Dutch » Sun Feb 17 2013 8:27\n6. House of Cards - Season 1 (Netflix)\nParasta poliittista teatteria mitä olen sarjamuodossa katsellut. Puitteet ovat todella upeat ja casting niin ikään loistava. Kevin Spaceyn ja Robin Wrightin esittämä pääpari on loistava ja henkilöt kehittyvät odottamattomiin suuntiin sarjan edetessä. Myös sivuhahmot, joiden kustannuksella pelataan, ovat loistavia.\nPakko tietenkin mainita, että mature Robin Wright on edelleen upea näky tyylikkäissä vaatteissaan ja muuten hiirulaisen oloinen Kate Mara on melkoinen pulun kaaduttaja kun saa ns. ykköset ylle.\nAlastomuutta, seksiä ja huumeita löytyy eli tämä on suureksi tv-tuotannoksi ihan rohkea.\nToinen kausi tuotannossa ja hyvä niin. Varaukseton suositus kaikille poliittisen pelin ystäville.